ھەڕەشە لە دەستور دەکرێ!\nتۆ لێرەیت:Home»بیروڕا»ھەڕەشە لە دەستور دەکرێ!\nنووسەر:\tناوین 25 نونبر، 2017 بیروڕا\nلەوەتەی دەستوری عێراق لە ساڵی (٢٠٠٥)وە پەسەند کراوە، ھیچ گۆڕانکاریەکی تیدا نەکراوە و گۆڕانکاری و ھەموارکردنەوەی بڕگە و مادەکانیشی کارێکی ئاسان نییە. چونکە خودی دەستور بەپێی بڕگەی (٤)می مادەی (١٤٢) کۆسپێکی گەورەی داناوە و ئەویش ئەوەیە کە ئەگەر زۆرینەی خەڵکی عێراقیش دەنگی لەسەربدا، بەڵام ئەگەر ٢/٣ دەنگدەرانی سێ پارێزگا لە دژی بوەستنەوە ئەوا ھەموارکردنەوەکە سەرناگرێ.\nلە ماددەی (١)یشی دا ھاتووە ئەم دەستورە گەرەنتی یەکگرتووی عێراقە و لە دیباجەکەشی ھاتووە پابەند بوون بەم دەستورە یەکێتی ئازادانەی عێراق دەپارێزی. واتە ئەگەر ئەم دەستورە فەرامۆش بکرێ یاخود دەوڵەت پێەوە پابەند نەبێ ئەوا ڕەوایی بە دابەش بوون و جیابونەوە دەدا. ھەر لە سەرەتاوە سوننەکان داوای ھەموارکردنەوەی دەستور دەکەن و ھەندێک لەلایەنە شیعیەکانیش ھەموارکردنەوەیان بەباش زانیوە، بەڵام رێککەوتنێکی سەرتاسەری لەسەر ھەموارکردنەوەی بەکارێکی سەخت و نەکردە زاندراوە و رێگریە دەستوریەکەش ھەموو ھیوا و خواستێکی بڕیوە.\nدوای ریفراندۆم و گەڕانەوەی ھێزە عێراقیەکان بۆ ناوچە دابراوەکان خواستی ھەموارکرنەوەکە لەلای ھەندێ لایەنی شیعە زۆر گەورە بووە و تەنانەت لە ھەندێ ناوەندی سیاسی باس لە پێشێلکردنی دەستور دەکرێ بۆ ھەموارکردنەوەی و ھەندێ کەس و لایەنیش ریفراندۆم دەکەنە پاساو بۆ ھەموارکردنەوە. ئەوان دەڵێن مادام (٣) پارێزگا زیاتر دەنگیان بۆ ریفراندۆم داوە کەواتە ئەو پارێزگایانە دەستوریان پێشێل کردووە، بۆیە ئەوانیش بۆیان ھەیە بەبێ پارێزگاکانی کوردستان دەستورەکە بەپێی بۆچوون و بەرژەوەندی خۆیان ھەموار بکەنەوە\nكه‌ركوك بێت یان عه‌فرین …به‌رگرى و رووبه‌رووبوونه‌وه‌ى دوژمن، باشترە له‌هه‌زار دۆستى درۆزن !


23:20 - 19 January 2022\nهەنگاو: لە ساڵی ڕابردووی زایینی لانیکەم ٤٨ هاووڵاتیی کورد لە بەندیخانەکانی کوردستان و باقی شارەکانی ئێران لەسێدارە دراون.\nبەگوێرەی ئاماری تۆمارکراو لە ناوەندی ئامار و بەڵگەنامەکانی ڕێکخراوی مافی مرۆڤی هەنگاو، لە ساڵی ٢٠٢١ی زایینی لانیکەم سزای سێدارەی ٤٨ هاووڵاتیی کورد لە پارێزگاکانی ئیلام، لوڕستان، کرماشان، سنە و ئورمیە جێبەجێ کراوە کە ناسنامەی ٤٧ کەسیان بۆ هەنگاو ئاشکرا بووە. لەو ژمارەیە کەسێکیان بەندکراوی سیاسی بووە و کەسێکیان لە تەمەنی مێرمنداڵی تووشی تاوان بووە.\nحەیدەر قوربانی، بەندکراوی سیاسی خەڵکی کامیران لە دادگایەکی نادادپەروەرانە و ناڕوون و بە شایەتی پارێزەرەکان و ئەندامانی بنەماڵەکەی و هەروەها ئەو تۆمارێکی ڤیدیۆیی خۆی لە بەندیخانەی ناوەندیی سنە لەسێدارە درا. سزای سێدارەی حەیدەر قوربانی لە کاتێکدا جێبەجێ کرا کە ڕێکخراوە نێودەوڵەتییەکان چەندین جار داوایان لە حکوومەتی ئێران کردبوو کە جێبەجێکرانی سزاکەی ڕابگرن. لەسێدارەدانی حەیدەر قوربانی بە فەرمانی ڕاستەوخۆی و چاوەدێریی سەرۆکی دەزگای دادی سنە سەید حوسێن حوسینی و داواکاری گشتی سنە محەمەد جەباری جێبەجێ کرا.\nهەروەها، لە ساڵی ٢٠٢١ دا سەجاد سەنجەری تەمەن ٢٥ ساڵ و خەڵکی کرماشان کە لە تەمەنی ١٥ ساڵان تووشی تاوان ببوو، دوای ١٠ ساڵ بەندکران بە شێوەیەکی نهێنی و بێ ئاگاداری بنەماڵەکەی لە بەندیخانەی ناوەندیی ئەو شارە لەسێدارە درا.\nسیاسی: ١ حاڵەت کە دەکاتە ٢.٢٪ی کۆی حاڵەتەکان\nکوشتنی ئەنقەست: ٣١ حاڵەت کە دەکاتە ٦٤.٥٪ی کۆی حاڵەتەکان\nتۆمەتی پەیوەندیدار بە ماددە سڕکەرەکان: ١٦ حاڵەت کە دەکاتە ٣٣.٣٪ی کۆی حاڵەتەکان\nپارێزگای ئورمیە: ٢٢ حاڵەت کە دەکاتە ٤٦٪ی کۆی حاڵەتەکان\nپارێزگای کرماشان: ١٦ حاڵەت کە دەکاتە ٣٣٪ی کۆی حاڵەتەکان\nپارێزگای سنە: ٥ حاڵەت کە دەکاتە ١٠.٥٪ی کۆی حاڵەتەکان\nپارێزگای ئیلام: ٢ حاڵەت کە دەکاتە ٤.٢٪ی کۆی حاڵەتەکان\nپارێزگای لوڕستان: ٣ حاڵەت کە دەکاتە ٦.٣٪ی کۆی حاڵەتەکان\nبە پشتبەستن بە ئامارەکانی هەنگاو، دەزگای دادوەری و ناوەندە ئەمنییەکانی کۆماری ئیسلامیی ئێران لە کۆی ئەو ٤٨ حاڵەتە تەنیا جێبەجێکرانی سزای سێدارەی حەیدەر قوربانییان بە فەرمی ڕاگەیاند و ٤٧ حاڵەتی دیکە لەلایەن ئەو ناوەندانەوە ڕانەگەیەندراوە.\nداونلۆدی فایلی PDF ی لیستی ناوەکان


پیاوێکی ئەمەریکی دوای بەسەربردنی 70 ساڵ لەزیندان ئازادکرا\n19/02/2021 1259 جار خوێندراوه‌ته‌وه\nبەگوێرەی تۆڕی "سی ئێن ئێن"ی ئەمەریکی، کۆنترین زیندانی ئەمەریکی دوای بەسەربردنی نزیکەی ٧٠ ساڵ لەپشتی شیشەکانی زیندان، دواجار توانی هەوای ئازادی هەڵبمژێت و لەزیندان بێتەدەرەوە.\nجۆ لیگۆنی تەمەن ٨٣ ساڵ، ئەوکاتەی تەمەنی تەنیا ١٥ ساڵ بوو، بەهۆی بەشداریکردنی لە پرۆسەیەکی دزیکردن دەستگیرکرا کە لەساڵی ١٩٥٣ روویدا و بەهۆیەوە دوو کەس کوژران و شەش کەسی تریش بریندار بوون.\nلەکاتی لێکۆڵینەوەکاندا لیگۆن دانی بەوەداناوە کە چەقۆی لەیەکێک لە قوربانییەکانداوە و برینداری کردووە، بەڵام جەختی کردۆتەوە کە هیچ کەس لەسەر دەستی ئەو نەکوژراوە، بەڵام دادگا بە تاوانی کوشتن لە پلەی یەکەم تۆمەتباری کرد و سزای هەتا هەتایی بەسەردا سەپاند.\nلە حەفتاکانی سەدەی رابردوو، حاکمی ویلایەتی پەنسلڤانیا بڕیاری لێخۆشبوونی مەرجداری خستە بەردەمی لیگۆن و هاوڕێکانی، هەرچەندە دوو لە هاوڕێکانی ئۆفەرەکەیان قبووڵکرد و ئازادکران، بەڵام لیگۆن ئازادبوونی مەرجداری رەتکردەوە و رەتیکردەوە لەژێر چاودێریدابێت.\nلەساڵی ٢٠١٧، لیگۆن جارێکی تر ئۆفەرێکی دادگای باڵای ئەمەریکای بۆ ئازادکردنی مەرجدار رەتکردەوە بەوپێیەی ئەو جۆرە هاتنەدەرەوە لە زیندان ئەو جۆرە ئازادییەی پێنابەخشێت کە چەندین دەیەیە خەونی پێوەدەبینێت.\nدواجار برادلی بریدج، کە ماوەی ١٥ ساڵە پارێزەری لیگۆنە، توانی بڕوا بە دادگا بهێنێت کە بریکاردەرەکەی دەستی لەکوشتنی هیچکەسێکدا نەبووە، جگە لەوەی ئەو منداڵەی لەساڵی ١٩٥٣ تاوانێکی ئەنجامداوە ئێستا بوونی ئەو کەسە نەماوە، بۆیە لە نۆڤەمبەری ٢٠٢٠ بڕیاری ئازادکردنی بێمەرجی لیگۆن دەرچوو، لەمدواییەش لەتەمەنی ٨٣ ساڵیدا بەیەکجارەکیی لەزیدان هاتەدەرەوە، بەپێیەی زۆر تەمەندا چووە و هیچ مەترسییەکی لەسەر کەس نەماوە.\nلای خۆیەوە لیگۆن وتویەتی: من ئێستا کەسێکی پێگەیشتووم و چیتر منداڵێک نەماوم، بەشێوەیەک نەوەک هەر پیاوێکی پێگەیشتووم، بەڵکو بەتەواوەتیی پیربووم.\nلەبارەی ئەوەی چی هەستێکی هەیە کە دوای ٧٠ ساڵ زیندانیکردنی هاتۆتە دەرەوە وتویەتی: بەراستی هەستێکی خۆشم هەیە.


ئەوانەی لە ژێر سێبەری لوولە تۆپەکانی ئەمەریکادا\nدێنە سەر کورسی فەرمانڕەوایی هەر دەبێ بڕۆن!\n- حکومەتە میلیشیاو خێڵەکییەکەی کابوڵ بە نموونە -\nرەخنە گرتن لە سیاسەتەکانی ئەمەریکا لە سەر کشانەوەی لە ئەفغانستان و بەجێ هێشتنی بۆ هێزەکانی تاڵیبان زۆرێک لە ڕۆژنامەو تۆڕە کۆمەڵاتییەکانی گرتۆتەوە. ئەمەریکا لەوبارەوە، بە بڕوای من، نە هەڵەی کردووەو نە بە شێوەیەکیش مامەڵەی لەگەڵ ناوچەکەدا کردووە کە نەیزانیبێ چی دەکاو پێشتر پلانی بۆدانەڕشتبێ.\nکاتێک کە بە وردی دیقەت دەدەیە مێژووی ئەمەریکا ئەوەت بۆ ڕوون دەبێتەوە کە ئەفغانستان یەکەم شوێن نییە کە ئەمەریکا بەم شێوەیە مامەڵەی لەگەڵدا کردووە، بەڵک و زۆر شوێنیتریش هەن کە بە هەمان شێوەی ئەفغانستان ئەمەریکا ماوەیەک لەوێ ماوەتەوەو دوای وێرانییەکی زۆر بۆ وێرانبوونێکی زۆرتر بەجێی هێشتووە. کەواتە ئەمەریکا هەڵەی نەکردووەو بەهەڵەش ئەفغانستانی بەجێ نەهێشتووە. ئەمەریکا ئەفغانستانی وا بەجێ نەهێشتووە کە نەیزانیبێ چی دەکات، بەڵک و ئەوە سیاسەتی دەرەوەی ئەمەریکا بووە کە وای خواستووە حکومەتی ئەمەریکا بەم شێوەیەی ئێستا لەگەڵ ئەفغانستان مامەڵەبکات. واتە ئەوە سرووشتی سیاسەت و مێژووی ئەمەریکایە کە ئاوا مامەڵەی کردووە. ئەمەریکا بەدوای بەرژەوەندیی خۆیەوە بووە. جا هەرچۆنێک ئەو بەرژەوەندییەی بۆ مەیسەربووبێ ئەو ئاهوا مامەڵەی کردووە بێ گوێدانە سەرزەنشتکردن و ڕەخنە.\nئەو حکومەتەی ئێستای ئەفغانستان کە تەنها کابوڵی بەدەستەوە ماوەو لە ئان و ساتی لەدەستدانی ئەوێشدایە، بە هێزو پاڵپشتی ئەمەریکا دامەزراوەو هەر ئەمەریکاش لەسەرەتاوە تاکو کشانەوەی لێی پاراستوویەتی لە هەڕەشە بەردەوامەکانی تاڵیبان. خۆ ئەگەر ئەمەریکا نەی هێنابانایە سەر حوکم هەر لە سەرەتاوە نەیان دەتوانی لە دوورەوەش سەیری کابوڵ و کورسی فەرمانڕەوایی لە ئەفغانستاندا بکەن. ئەوە پەرچەکرداری ئەمەریکا بوو بە هۆی ١١ی سێپتەمبەرەوە کە لە گەڵ هاوپەیمانەکانی هێرشی کردە سەر تاڵیبان و لە شوێنیاندا حکومەتێکی سەر بەخێڵ و میلیشیاکانی دامەزراندو بە تەواویش بەستییەوە بە خۆیەوە.\nلە لایەکی تریشەوە چەندین بەڵگە لەبەردەستدایەو هەر لە دەمی بەرپرسانی باڵای ئەمەریکا خۆشیانەوە بڵاوبۆتەوە کە تاڵیبان هەر لە سەرەتاوە درووستکراوی دەستی خۆیان بووە بۆ ئەوەی حکومەتەکەی ئەوکاتی سەر بە ڕووسیا لە ئەفغانستان بڕووخێنێت. ئەمە ، بە قسەی خۆیان، لە پێناو پاراستنی ئاساییشی نەتەوەیی ئەمەریکادا بووە . کەواتە چەقی یارییە سیاسییەکەی ئەمەریکا لە پێناو بەرژەوەندییە سیاسییەکانی سیاسەتی دەرەوەی ئەمەریکادایە. بەڵگەی پێویست هەیە کە هەم تاڵیبان و هەمیش ئەو حکومەتەی ئێستای ئەفغانستان درووستکراوو پەروەردە کراوی دەستی ئەمەریکاو هاوپەیمانانی ئەمەریکان. ئەوێ ڕۆژێ بەرژەوەندی سیاسەتی دەرەوەی ئەمەریکا وای دەخواست کە ئەو حکومەتەی ئەوکاتی ئەفغانستان کە سەر بەڕووسیا بوو بڕوخێنێت. بۆئەنجامدانی ئەو مەبەستەش ئەمەریکا، بە بڕوای من، هێزێکی خاوەن ئایدۆلۆجیەتێکی توندڕەوی لە تاڵیبان باشتری پێ شک نەدەهات. ئەم کارەی بە هاوکاری ڕاستەوخۆی سعودییەو پاکستان و هەندێک شوێنیتر ئەنجامدا.\nحکومەتی تاڵیبانی سەربەئەمەریکا دەوامی کرد تا ١١ی سێپتەمبەر و ئیتر لەوێوەوە بەرژەوەندی ئەمەریکا لەگەڵ تاڵیبان کۆتایی هات و پێویستی بە جێگرەوە هەبوو. ئەمەریکا بەهاوکاری هاوپەیمانەکانی حکومەتەکەی تاڵیبانی ، بە بڕوای من تەنها لە ڕووی حوکمداری و بەڕێوەبردنەوە، کۆتایی پێهێنا. واتە تاڵیبان لە ئەفغانستان تەنها بەڕواڵەت و لەڕووی حوکمدارییەوە لەئەفغانستان کۆتاییان هات، ئەگینا لە ڕووی ئایدۆلۆجی وهەڕەشەکانیان بۆسەر ئەمەریکا هەر بەردەوام بووە. هەروەها لە ناوخۆی ئەفغانستانیشدا هەر هەوڵی گەڕانەوەیان داوە بۆ سەر کورسی دەسەڵات. لە هەندێک میدیاشەوە دەرکەوت کە حکومەتی ئەمەریکا لە ڕێگەی سیاسەتی دەرەوەی خۆیدا هەمیشە لە پەیوەندی بەردەوام و بێ پچڕاندابووە لەگەڵ تاڵیبان. واتە لە لایەکەوە قورسترین و وێرانکەرترین چەکی لەدژیان بەکار دەهێناو چیاکانی تۆرەبۆرەی بەسەردا دەڕوخاندن و لە لایەکی تریشەوە لە گفتگۆو پەیوەندی نهێنی و ژێربەژێردابوو لەگەڵیاندا.\nئەم حکومەتەی ئێستای ئەفغانستان کە لە ژێر سێبەری لوولەتۆپەکانی ئەمەریکادا هاتە سەرحوکم، وەک بەچکەی ساوای ئەمەریکا، دەبوایە هەمیشە ئەمەریکاو هاوپەیمانەکانی بیپاڕێزن لەدەستی تاڵیبان. خۆ ئەگەر ئەمەریکاو هاوپەیمانەکانی نەبوونایە ئەوا ئەو حکومەتە هەر لە یەکەم ساڵی تەمەنی حوکمڕانیی خۆیدا کۆتایی پێ دەهات لەلایەن تاڵیبانەوە. ئەم حکومەتەی ئێستای ئەفغانستان حکومەتێکی گەندەڵ و دزو چەتەو دوور لە بەرژەوەندییەکانی خەڵکی ئەفغانستان بووە. گوێی بە بەرژەوەندییەکانی خەڵک نەداوە، گوێی بە خزمەتگوزاری لە پێناوی خەڵکدا نەداوە، گوێی بە ئاوەدانکردنەوەو باشکردنی ڕێگاوبان و نۆژەنکردنەوە نەداوە، بێکاری تەنگی بە خەڵکی ئەفغانستان هەڵچنیبوو، سێکتەرەکانی پەروەردەو تەندرووستی و پیشەسازی و کشت و کاڵ و خوێندن و تەواوی خزمەتگووزارییەکان وەلانرابوون. کاربەدەستانی ئەوحکومەتە وەک ئەوەی کە بەیانی ئەو شوێنە لەدەست دەدەن بۆیە هەرچی زووە دەستیان کردە تاڵانی و دزی و ڕاوەڕووت، دەستیان کردە ناردنە دەرەوەی پارەو پوڵ وسامانەکانیان و سپیکردنەوەی لە دەرەوەی وەڵات، دەستیان کردە خۆدەوڵەمەندکردن و تەخشان و پەخشان کردنی سەروەت و سامانی گشتی بەسەر کەس و کار و دەستەو تاقم وپێوەندەکانیان، لەولاشەوە ئەوپەری هەژاری و نەداری و نەبوونی و بێکاری و بێ جێگاوڕێگایی سەرتاپای ئەفغانستانی گرتبووەوە.\nئەمە وایکرد کەلێنێکی گەورە بکەوێتە نێوانی خەڵک و حکومەتی ئەفغانستان . خەڵک بۆی ڕوون بووەوە کە ئەو حکومەتە هی ئەوان نیە. بۆیە خەڵک ئینتیمانی بۆ وەڵات و نیشتیمان و نەتەوە نەما. خەڵک بۆ ئەوەی بژی وەڵاتیان بەجێ دەهێشت. خەڵک گەییشتە ئەو قەناعەتەی کە تاڵیبان بێت یان حکومەتەکەی ئێستای ئەفغانستان هیج لە مەسەلەکە ناگۆڕێ و بۆ ئەوان هەمان تاس و حەمامە. بۆیە هەر کە تاڵیبان هیرشی دەکردە هەر شوێنێک هیچ بەرەنگاری نەدەکرا. هێزەکانی ئاساییش و چەکدار و سوپای سەر بە حکومەتی ئەفغانستان هیچ بەرەنگاری ناکەن و شوێن و سەنگەرەکانیان زۆر بە خێرایی بەجێ دەهێڵن.\nلێرەوەیە کە دەبێت ئەو پرسیارە بکرێت کە بۆچی سەرباری ئەوەی ئەو حکومەتەی ئەفغانستان خاوەنی زیاترلە سێسەد هەزار چەکدار، خاوەنی تانکی پێشکەوتووی شەر، فڕۆکەی پێشکەوتووی جەنگی، خومپارەی دوورهاوێژی پێشکەوتووی سەردەمیانە و لە سەرووی ئەمانەشەوە خاوەن دام و دەزگای حکومی و تەجروبەی زیاتر لە بیست ساڵ لە حوکمڕانی وەڵات، وە لەبەرامبەردا تاڵیبان تەنها چەکی سوک و زۆریش کەمتر بە ژمارە چەکداری هەیە لە کاتی ئێستادا، بەڵام هێشتا سوپای سەر بەحکومەتی ئەفغانستان هیچ بەرەنگاری پیشان نادات. بە بڕوای من گرێ و گرفتەکە لێرەوەیە کە ئەم حکومەتەی ئەفغانستان حکومەتی خەڵکی ئەفغانستان نییەو نەبووە. کاری ئەم حکومەتەو کاربەدەستەکانی لێرەدا بە بڕیارێک لە پێناو پاراستنی بەرژەوەندییەکانی سیاسەتی دەرەوەی ئەمەریکا تەواو بووە. بۆیە خەڵک هیچ بەرەنگاری لەو حکومەتە ناکات و سوپاش هەمووی سەر بەخێڵ و باند و سەرۆک هۆزەکانەو ئەوانیش بەرژەوەندی خۆیان و خێڵ و عێلەکەی خۆیان دەخەنە سەرووی بەرژەوەندی وەڵات و نیشتیمان ونەتەوە. هەروەک ئەوەی کە لە ئێستای کوردوستان و عێڕاق دا دەگوزەرێت.\nئەمەریکا بەرژەوەندی خۆی تەواو بووە لەگەڵ ئەم حکومەتەی ئێستای ئەفغانستان کە حکومەتێکی دوور لە خەڵک و گەندەڵ و درووستکراوی دەستی ئەمەریکا خۆیەتی. بەرژەوەندی ئێستای ئەمەریکاو هێندێک لە هاوپەیمانانی ئەمەریکا لە نێویاندا، بە بڕوای من، سعودییەو ئیسڕائیل وا دەخوازێت کە تاڵیبان بهێنرێنەوە سەرحوکم. بۆیە لەباتی ئەوەی بڵێین کە ئەمەریکا بۆچی وا دەکات؟ دەبێت ئیتر لە لامان ڕۆشن بێت کە ئەوە بەرژەوەندی ئێستاو ئەوڕۆی سیاسەتی دەرەوەی ئەمەریکایە لەو ناوچەیەدا کە لەگەڵ تاڵیبان و ئایدۆلۆجییەتێکی توندڕەوی وەک تاڵیبان دەگونجێت. هەر ئەو بەرژەوەندییەش بوو کە وای کرد تاڵیبانی درووست کردو هێنانیە سەرکورسی فەرمانڕەوایی لە ئەفغانستان. هەرهەمان بەرژەوەندی سیاسەتی دەرەوەی ئەمەریکاش بوو کە بە شێوەیەکی کاتی و بۆ ماوەیەک کۆتایی بە حوکمی تاڵیبان هێنا. ئینجا حکومەتی ئەفغانستانی هێنایە شوێن و ئێستاش نۆرەی ئەو حکومەتەیە کە دەبێ ماڵئاوایی لە کورسییەکە بکات و دیسان تاڵیبان شوێنی بگرێتەوە. واتە هەمان بەرژەوەندی ئەمەریکایە ئەو تێکەو لێکەیە دەکات.\nئەمەریکا تاڵیبانی ویست هەتا ئەو شوێنەی بەرژەوەندی ئەمەریکا دەپارێزێت. هەر کە تاڵیبان سەرەخەری کردو لە ئەرکە سەرەکیەکەی دوورکەوتەوە ئەمەریکا بە حکومەتی ئێستای ئەفغانستان شوێنی گرتەوە. ئیتر بۆ سبەینێی بەرژەوەندی سیاسەتی دەرەوەی ئەمەریکا چی پێویست بوو ئەمەریکا هەر ئەو کارە دەکا. جا با بە دەیان شێوەو جۆر مافی مڕۆف پێشێل بکرێت یان بە دەیان هەزار لە خەڵکی سیڤیل بکوژرێن یاخود بە ملیۆنان لە خەڵکی داماو دەربەدەرو بە هەزارانیش لە برسا بمرن. بۆ ئەمەریکا ئەوانە نابنە ڕێگر. بەرژەوەندی سەرمایەدارانەی کۆمپانیا چاوچنۆک و گەورەو زەبەلاحەکانی ئەمەریکا لە سەروو هەموو بەهایەکی ئینسانییەوەیە. بە بڕوای من هیچ دوور نییە کە لە عێڕاقیشدا هەمان سیناریۆ لە ئارادا بێت. واتە هێزێکی خاوەن ئایدۆلۆجی توندڕەوی وەک تاڵیبان کە لە بەرژەەوەندی سیاسەتی دەرەوەی ئەمەریکا و هەندێک لە هاوپەیمانەکانیدا بێت شوێنی ئەم سیستەمەی ئێستای عێڕاقی پێ بگرنەوە.\nخەڵکی عێڕاقیش کە دیارە بە کوردوستانیشەوە لە سیستەمی حوکمڕانی وە زاڵە کەوتوون و ئینتیماو خۆشەویستییان نەماوە بە حکومەت، نیشتیمان، وەڵات و نەتەوە. خەڵکی عێڕاقیش هەر وەک خەڵکی ئەفغانستان هەمان گلەیی و گازندەیان لەبەرامبەر حکومەتی میلیشیاو خێڵەکیدا هەیە. ئەو حکومەتەی عێڕاقیش وەک حکومەتەکەی ئێستای ئەفغانستان لە ژێر سێبەری لوولە تۆپەکانی ئەمەریکادا لە کاتی داگیرکردنی عێڕاقدا کورسی فەرمانڕەوایی بۆ ئامادەکرا. چەتەیی و دزی و گەندەڵی وەک چۆن کەلێنێکی گەورەی لە نێوانی خەڵک و حکومەتی ئێستای ئەفغانستان درووست کرد هەر بەهەمان شێوەش کەلێنێکی گەورە لە نێوان خەڵکی عێڕاق و حکومەتدا درووست بووە. بۆیە بە بڕوای من ئەگەر سبەینێ شتێکی لەو بابەتە ڕووبدات هەمان چارەنووسی ئەفغانستان چاوەڕێی سیستەمی حوکمڕانی ئێستای عێڕاق و خەڵکەکەی دەکات. واتە وێرانبوونی زیاترو فەرمانڕەوای دڕەندەتر. چەتەیی و گەندەڵی و دزی لەسەروەت و سامانی گشتی سەرتاپای سیستەمی حوکمڕانی لە عێڕاقدا گرتۆتەوە. کەلێنێکی گەورە دروست بووە لە نێوانی خەڵک و حکومەتی عێڕاق. بۆیە لە کاتی تەنگانەدا خەڵک بەرەنگاری لەوحومەتە ناکات. بە کورتی و کرمانجی خەڵک دەڵێت بۆ من فەرقی نییە : ئەگەر هەر بم خوات چ گورگ و چ سوار!. سوپاو هێزی چەکداریش هەمووی سەر بە خێڵ و هۆزوکەس و لایەنە حیزبی و دینی و مەزهەبییەکانە. بۆیە ئەوانیش گوێ لە حکومەت ناگرن و فەرمانی خاوەنەکانیان جێبەجێدەکەن.\nهەر دەسەڵاتێک کە لە ژێر سێبەری لوولە تۆپەکانی ئەمەریکادا بێتە سەرحوکم و لە لایەن خەڵکەوە نەهاتبێ خەڵک دیفاعی لێناکات. بۆیە ڕۆژێکیش دێت دەسەڵاتێکی تر لە ژێر سێبەری هەمان بەرژەوەندی و لوولەتۆپ شوێنی بگرێتەوە.


شازادە عەزە: ئەوکچەی هۆکاری یەکەم کودەتا بو\nبەرەبەیانی ٢٩ئۆکتۆبەری ١٩٣٦ جەنراڵ بەکر سدقی یەکەم کودەتای لەمێژووی عێراقدا بەسەر حکومەتەکەی یاسین هاشمیدا کرد.\nلەپاش مردنی فەیسەڵی یەکەم ١٩٣٣، غازی کوڕی کرایە پادشای عێراق. جگە لەوەی غازی هەرخۆی گەنجێکی هەڵەشەو سەرەرۆ بو، فەیسەڵی باوکی دوو دڵ بوو لەوەی بیکاتە جێنشینی خۆی، لەهەمان کاتدا غازی لەژێر کاریگەری ڕەوتی عەرەبە قەومچیەکانی سوریا و عێراقدابوو. هەر لەسەرەتاوە ناکۆک بوو لەگەڵ هاوڕێکانی باوکیدا کە شانشینەکەیان بۆ دروستکردبون. ئەو ناکۆکیە غازی و قەومچیەکان لەبەرانبەر یاسین هاشمی (سەرۆک حکومەت)و نوری سەعید (وەزیری دەرەوە ) جەعفەر عەسکەری (وەزیری بەرگری) گەیشتبوو بەو ئاستەی پێکەوە لەگەڵ هاوڕێکانی دیکەی شافەیسەڵدا، غازی لە پادشایەتی بخەن، خۆیان ئەنجومەنی وەسایەیەک دروست بکەن بۆ فەیسەڵی دووەمی کوڕی غازی کە هێشتا منداڵ بو، تا گەورەبوونی فەیسەڵی دووەم، ئەو ئەنجومەنە عەرشی پادشایەتی عێراق بەڕێوەببات.\nلەگەرمەی ئەو ناکۆکیانەدابو شازادە عەزەی خوشکی غازی لەئایاری ١٩٣٦ دا لەعێراق هەڵهات و لەیۆنان شوی کرد بەو کوڕە (ئەنستاس) یۆنانیە خزمەتکارەی لەسەفەری پێشوتردا لەگەڵ غازیدا لەو ئوتێلەی ئەنستاس کاری تێدادەکرد دابەزیبون.\nعەزە حەزی لەئەنستاس کردبو، بەبێ پرس و ڕەزامەندی شانشین شوی پێکردو ئاینەکەی خۆشی گۆڕی بۆ مەسیحی، ناوەکەشی لەعەزەوە گۆڕی بۆ ئەنستاسیا.\nئەم هەواڵەی هەڵهاتن و شووکردن و ئایین و ناوگۆڕینەی عەزە تاجی پادشایەتی عێراقی خستبووە لەرزین. بیانوویەکی باشیش بوو بۆ نەیارەکانی غازی کە هێرشی توندبکەنە سەری. لەناو خەڵیکیشدا بنەماڵەی پادشای عێراق بەئابڕووچوو سەیردەکرا. گروپی هاوڕێیانی فەیسەڵ بەفرسەتیان زانی و بەفەرمانی حکومەت زۆرێک لەدەستەڵاتەکانی پادشا غازیان کەمکردەوە. تەنانەت دەستەڵاتی خۆیان ئەوەندە زیادی کرد، شۆفێر و دەستەی پاسەوانی پادشاشیان بە فەرمانی خۆیان گۆڕی، لەشوێنەکەیان خەڵکی لایەنگری خۆیان دانا بەسەر غازیەوە.\nیاسین هاشمی لەو ڕەوتەبوو کە عێراق بکرێت بەکۆماری. لەگەڵ ڕەشید عالی گەیلانی لە ڕۆژانی ٢٤ و ٢٥ ی ئۆکتۆبەری ١٩٣٦ دا (سێ ڕۆژ پێش کودەتاکەی بەکرد سدقی) پەیوەندی دەکەن بەسەرۆک عەشیرەتە عەرەب و کوردەکانەوە کە هاوکاریان بکەن بۆ لادانی غازی و بەکۆماری کردنی عێراق. پەیوەندی بەشێخ مەحمودو بەگزادەکانی جافەوە دەکەن. بەنهێنی لەگەڵ بەگزادەکانی عەشرەتی جافدا لەکفری کۆدەبنەوە. ڕەنگ بێت لەبەر ناکۆکی نێوان جافx شێخ مەحمود بووبێت، شێخ مەحمود ناچێتە بەرەکەی یاسین هاشمی و ڕەشید عالی گەیلانیەوە، غازی لەهەوڵی کودەتاکە ئاگادار دەکاتەوە. غازی بەوردی ئاگاداری هەوڵی کودەتاکەی یاسین هاشمی و رەشید عالی گەیلانی دەبێت. یاسین هاشمی چاوەڕوانی گەرانەوەی براکەی جەنراڵ تەها هاشیمی دەکات بۆ ئەنجامدانی کودەتاکەیان.\nغازی لەبەرانبەردا هەوڵەکانی خۆی چڕ دەکاتەوە. لەگەڵ بەکر سدقی‌و حیکمەت سلێمان دا، زوتر دەست پێشخەری دەکەن‌و پێش کودەتاکەی یاسین هاشمی، ئەوان کودەتا بەسەر حکومەتەکەی یاسین هاشیمدا دەکەن. نوری سەعید هەڵدێت بۆ میسر، یاسین هاشمیش بۆ سوریا. بەڕەزامەندی غازی خۆیان یەکەم حکومەتی ئینقلابی دادەمەزرێنن.


زیرەك كەمال/ مردنی پۆلێك تیشك\nلەچەند ڕۆژ و مانگی ڕابردوو ژمارەیەك نووسەرو ئەدیب و ڕۆشنبیری دیارو كارای كورد كۆچی دواییان كرد و بەنێو تونێلە تاریكەكانی بێ گەڕانەوەی مەرگدا بەجێیان هێشتن. لەوانە جەمال نەبەز، مستەفا ساڵح كەریم، ڕەئوف حەسەن و حەكیم كاكەوەیس.\nئەو بەڕێزانە لەپەنجا ساڵی ڕابردوو ڕۆڵێكی گەورەیان بینی لە خزمەت كردن و گەشەپێدانی زمان و ئەدەیب و فەرهەنگی كوردی. ئامادەیی ئەوان لە نێوكایە مەعریفی و ڕۆژنامەوانی و فەرهەنگییەكان، ئاوەدانییەكی گەورەی بە كتێبخانە و كولتووری و ڕۆشنبیری كوردی بەخشی بوو، ناكرێت باسی مێژووی زیاتر لە چل ساڵی ڕابردووی بزاڤی مێژوو و زمانی كورد بكەین و جەمال نەبەز وەكو پێشەنگێكی ئەو بزاڤە نەبینین. ناكرێت باسی بزاڤی ڕۆژنامەوانی و ئەدەبی وەرگێڕان و چیڕۆكی كوردی بكەین، ناوی مستەفا ساڵح كەریم نەهێنین، ناكرێت باسی چیرۆك و ئەدەب و نووسینی كوردی بكەین لەو مێژووەداو ناوی ڕەئوف حەسەن نەهێنین. ناكرێت باسی بزاڤی ڕۆمان و چیڕۆك و نووسینی كودی بكەین هەر لەو مێژووەدا، بەڵام ناوی حەكیم كاكەوەیس نەهێنین.\nقۆناغێكی حەتمییە لە مێژووی تەمەنی هەموو مرۆڤێك و كارەساتێكەو شاردنەوەی ڕوخساری جوانییەكانە، بەڵام حەسرەتی قووڵی خەمی گەورەی من ئەوەیە كە لەلایەك ڕۆیشتنی ئەو بەڕێزانە بۆشایییەكی گەورە لە نێو ماڵی ئەدەبی و ڕۆشنبیری كورد بەجێ دەهێڵێت كە پڕكردنەوەی ئەو بۆشاییەش لە ئایندەیەكی نزیكدا یەكەجار قورسە، لەلایەكیش ئەو نووسەرو ڕۆشنبیرانە كاتێك ڕۆیشتن كە ناوماڵی ڕۆشنبیران و ئەدیبان و نووسەرانی كورد وێرانترە لە ناو ماڵی سیاسییەكان، گوتاری میدیایی و ڕۆشنبیریمان جێگای داخیشە بەشێك لەو ڕۆشنبیر و ڕۆژنامەوانانەش خراپتر لە سیاسییەكان، سیاسەت دەكەن و ئەوانەش لافی سەربەخۆی لێ دەدەن، بەجۆرێك لە جۆرەكان بزانن و نەزانن وتار و نووسین و هەڵوێستەكانیان دەچێتە ڕێڕەوی گوتارە سیاسییەكان، داخەكەم ئەوانە كاتێك وەغری یەكجاری دەكەن، كە گوتاری ڕۆشنبیری كوردی پەرتەوازەیە و نەیتوانی بوو ببێتە كاریگەری بەسەر پرۆسەی مەدەنیكردن و بیناكرنی دیموكراسیەت و پێشكەوتن، وەغەرتان خێر، یادتان بەخێر پۆلە تیشكەكەی ڕاڕەوە تاریكەكان.


ANF | ترس و گومان هه‌ن كه ڕووداوه‌كه‌ی فه‌ره‌نسا گه‌وره ببێت\nترس و گومان هه‌ن كه ڕووداوه‌كه‌ی فه‌ره‌نسا گه‌وره ببێت\nدوای ئه‌وه‌ی گه‌نجێك له كاتی پشكنینی پۆلیسدا له فه‌ڕه‌نسا كوژرا، چالاكییه‌كانی ئیدانه‌كردن ده‌ستیانپێكرد. كاربه‌ده‌ستان به گومانن كه ڕووداوه‌كه گه‌وره ببێت.\nپێنجشه‌ممه, 5 Jul 2018, 07:51\nڕاگه‌یه‌ندرا كه له شاری نانتی فه‌ڕه‌نسا، ئێواره‌ی ڕۆژی سێشه‌ممه گه‌نجێك له كاتی پشكنینی پۆلیسدا هه‌ڵاتووه و دواتر له لایه‌ن پۆلیس كوژراوه.\nڕووداوه‌كه له گه‌ڕه‌كی بغایل ڕوویدا و كاردانه‌وه‌ی ڕای گشتی لێ كه‌وته‌وه. له زۆر هه‌رێمی ئه‌و وه‌ڵاته چالاكیی ئیدانه‌كردن ئه‌نجامدران. له هه‌ندێك ده‌ڤه‌ر له‌نێوان خۆپیشانده‌ران و پۆلیس شه‌ڕ ڕوویدا. پۆلیس به بۆمبی گازی هێرشی كرده سه‌ر خۆپیشانده‌ران. گومان هه‌یه كه چالاكییه‌كانی ئیدانه‌كردن بگۆڕێن بۆ خۆپیشاندانی هاوشێوه‌ی ساڵی ٢٠٠٥ كه ماوه‌یه‌كی درێژ به‌رده‌وام بوون.\nداواكاری گشتیی نانت پییه‌ر سێن ده‌رباره‌ی ڕووداوه‌كه لێدوانی دا و ده‌ستنیشانی كرد كه له گه‌ڕه‌كی بغایل هه‌فته‌یه‌كه به‌هۆی ڕووداوێكی دیكه ئاڵۆزی هه‌یه. گوتیشی: ئه‌و گه‌نجه‌ی كه كوژراوه ناسنامه‌یه‌كی ساخته‌ی پیشانی پۆلیس دابوو، دوای ئه‌وه‌ی داوای لێ كرابوو بچێته بنكه‌ی پۆلیس، هه‌ڵاتبوو.\nگومان هه‌یه كه ڕووداوه‌كه گه‌وره ببێت. ڕاگه‌یه‌ندرا كه سه‌رۆك وه‌زیر ئێدوارد فیلیپه ئه‌مڕۆ سه‌ردانی شاری نانت ده‌كات.\nڕۆژی ٢٧ی تشرینی یه‌كه‌می ٢٠٠٥، له شوێنێكی نزیك له‌پاریسی پایته‌خت پۆلیس به‌دوای ئه‌و گه‌نجانه كه‌وتبوو كه له پشكنینی ناسنامه‌دا هه‌ڵاتبوون، دواتر به تێلی كاره‌با ئاڵقابوون و ٢ گه‌نج مردبوون. مردنی زیه‌د به‌ننا (١٧ ساڵان) و بونا تراوری (١٥ ساڵان) كه خه‌ڵكی باكووری ئه‌فریقا بوون و برینداربوونی موهیتین ئالتوون (١٧ ساڵان)، چه‌ندین چالاكی گه‌وره‌ی ئیدانه‌كردنی به‌دوای خۆیدا هێنا.


بەهاری ساڵی ٢٠٢١، شەقامەکانی هەولێر رازێنرانەوە بۆ سەردانی گەورەترین پیاوی ئاینی کاتۆلیکی کرستیان، پاپا فرانسیس، کە لە ڤاتیکانەوە بۆ یەکەمجار هاتە عێراق و پاشان هەرێمی کوردستان.\nلە یاریگای شەهید فەرەنسۆ هەریری، کە بەناوی سەرکردەیەکی کرستیان کوردستانەوە نراوە، هەزاران پەیڕەوانی کرستیانی کوردستان و بەشەکانی دیکەی عێراق بەشداری نوێژ و نزای بەکۆمەڵیان لەگەڵ پاپا فرانسیسدا کرد.\nفرانسیس بە ئامادەبووانی گوت، "واز لە خەونەکانتان مەهێنن. کۆڵ مەدەن. بێ هیوا مەبن. ئێستا کاتی بونیاتنانەوە و سەرەتایەکی نوێیە."\nسەردانەکەی فرانسیس هەرێمی کوردستانی وەکو بەشێکی دەگمەنی رۆژهەڵاتی ناوەڕاست نیشانی جیهاندا کە فرەیی ئاینی قبووڵ دەکات.\nبەڵام هەموو رووداوەکانی ساڵی ٢٠٢١ هەرێمی کوردستانیان هێندە جوان پیشانی جیهان نەدا.\nمانگێک پێشتر، کوردستان بووە هەواڵ لە جیهاندا وەکو هەرێمێک کە ئازادی رۆژنامەگەری پێشێل دەکات کاتێک دادگایەکی هەولێر بڕیاری زیندانی شەش ساڵی بۆ پێنج رۆژنامەنووس دەرکرد.\nرۆژنامەنووسەکان شێروان شێروانی، گوهدار زێباری، ئەیاز ئەکرەم، ئومێد بەڕۆشکی و قارەمان شوکری بوون کە هێشتا لە زینداندان.\nمانگی چوار، رێکخراوی چاودێری مافی مرۆڤ راپۆرتێکی لەسەر دادگایکردنەکە بڵاوکردەوە و بە پرۆسەیەکی ناوبرد کە "بنەما سەرەتاییەکانی" دادگاییەکی دادپەروەرانەی تێدا نەبووە. حکومەتی هەرێمی کوردستان دەڵێت ئەو رۆژنامەنووسانە بۆ کاری "سیخوڕی" گیراون نەک رۆژنامەنووسی.\nکاتێک مانگی شەش دادگای پێداچوونەوە ئامادەنەبوو سزای رۆژنامەنووسەکان کەمبکاتەوە، میگڵ دێڵگادۆ، نوێنەری کۆمیتەی بەرگریکردن لە رۆژنامەنووسان (CPJ)لە نیویۆرک، گوتی پابەندبوونی حکومەتی هەرێم بۆ رێزگرتن لە ئازادی رۆژنامەگەری "جگە لە وشەی بەتاڵ هیچی دیکە نییە."\nناکۆکی سیاسی لە سلێمانی\nیەکێک لە دیارترین رووداوە سیاسییەکانی کوردستان تەقینەوەی ناکۆکییەکانی نێو بنەماڵەی تاڵەبانی بوو کە بووە هۆی ئەوەی بافڵ تاڵەبانی هاوسەرۆکەکەی دیکەی یەکێتی نیشتمانی کوردستان، لاهور تاڵەبانی، لە پارتەکە دووربخاتەوە بە تۆمەتی ئەوەی لاهور هەوڵیداوە ژەهر خواردی بکات.\nبافڵ و لاهور ئامۆزای یەکدین بەڵام ناکۆکییەکانی نێوانیان هێندە تەشەنەی کرد کە هێزەکانی نزیک بافڵ تۆمەتبارکران بە گرتن و کوشتنی کەسە نزیکەکانی لاهور کە دیارترینیان بەرپرسی سەربازی موراد کانی کوردەیی بوو.\nباڵی بافڵ تاڵەبانی دەڵێن کوردەیی ویستوویەتی لەیاسا هەڵبێت بۆیە کوژراوە و یەکێتی لێکۆڵینەوەی لە رووداوەکە دەستپێکردووە.\nهێرشەکانی حەشدی شەعبی\nلە سلێمانییەوە بۆ هەولێر، هێرشێکی مووشەکی حەشدی شەعبی بۆ سەر فرۆکەخانەی نێودەوڵەتی هەولێر لە مانگی دوودا دەریخست ئارامی هەرێمی کوردستان لە ژێر هەڕەشەدایە. هێرشەکە بووە هۆی کوژرانی لانیکەم دوو کەس و برینداربوونی سیانزە کەس کە یەکێکیان ئەمەریکی بوو.\nفڕۆکەخانەی نێودەوڵەتی هەوڵێر\nمانگی نۆ هەڕەشەکانی حەشدی شەعبی بۆ سەر هەرێمی کوردستان زیاتر بوون کاتێک فڕۆکەی بێ فڕۆکەوان بۆ هێرشکردنە سەر هەولێر بەکارهێنرا. دوو مانگ دواتر، هەمان ئەو جۆرە فڕۆکە بێفڕۆکەوانانە کە هەڵگری تەقەمەنین بەکارهێنران بۆ هێرشکردنە سەر شوێنی مانەوەی سەرۆک وەزیرانی عێراق مستەفا کازمی لە بەغدا.\nسێت فرانتزمان، نووسەری کتێبێک لەسەر جەنگی فڕۆکە بێفڕۆکەوانەکان لە ڕۆژهەڵاتی ناوەڕاست، ئەوکات بە دەنگی ئەمەریکای ڕاگەیاند، "هەڕەشەی فڕۆکەی بێفڕۆکەوانی هەڵگری تەقەمەنی لە زیادبووندایە، بەتایبەتی ئەوانەی لەلایەن گرووپەکانی لایەنگری ئێرانەوە بەکاردەهێنرێن."\nفرانتزمان هەروەها گوتی، "میلیشیا چەکدارەکان، کە لەلایەن ئێرانەوە پاڵپشتی دەکرێن، بەهۆی ئەم تەکنۆلۆژیایەوە دەتوانن چ کاتێک و لە کوێ بیانەوێت هێرش ئەنجامبدەن، پاشان خۆیان ونبکەن، چونکە ئەوەی فڕۆکەکە کۆنترۆڵ دەکات خۆی شاردۆتەوە و نە تەکنۆلۆژیاکە و نە پلانەکە زۆرجار نادۆزرێنەوە."\nکاتێک پەیوەندییەکانی نێوان بێلاروسیا و یەکێتی ئەوروپا گرژی زیاتریان تێکەوت بەهۆی خراپی بارودۆخی مافی مرۆڤەوە لە بێلاروسیا، سەرۆکی بێلاروسیا ئەلیکساندەر لوکاشینکۆ هانیدا کۆچبەرانی وڵاتانی جیهان بێن بۆ وڵاتەکەی تا لەوێوە سەردانی وڵاتانی ئەندام لە یەکێتی ئەوروپا بکەن.\nهیچ شوێنێک وەکو هەرێمی کوردستان بە پیر ئەم بانگەوازەوە نەچوو. هەزاران گەنجی کورد کە لە داهاتوویان لە کوردستان نائومێد بووبوون خۆیان گەیاندە بێلاروسیا بە ئومێدی گەیشتن بە ئەوروپا و دروستکردنی ژیانێکی باشتر. هەندێکیان سەرکەوتوو بوون بەڵام زۆربەیان نەیانتوانی بگەنە خەونەکەیان و دوای بەسەربردنی چەندین هەفتە لە بارودۆخی ساردی سەر سنووری بێلاروسیا و پۆڵەندا گەڕانەوە بۆ کوردستان.\nپەنابەران لە سنووری نێوان بێلاروس و پۆڵەندا\nئەم بارودۆخە جەختی جیهانی خستە سەر گەندەڵی و خراپی حوکمڕانی لە هەرێمی کوردستان. ئاژانسی ئەسۆشیەتد پرێس راپۆرتێکی بڵاوکردەوە بە ناونیشانی "کوردانی عێراق کار و گەندەڵی بە هۆکاری رۆشتنیان بۆ بێلاروسیا دادەنێن."\nدەزگای هەواڵی بەریتانیا بی بی سی راپۆرتێکی بڵاوکردەوە لەسەر ئەو هۆکارانەی وادەکات "کوردی عێراق ژیانی خۆی بخاتە مەترسییەوە تا بگەنە رۆژئاوا." لە بابەتەکەدا ئاماژە بەوەکرابوو کە "نەتەوە یەکگرتووەکان هۆشداری دەداتە رۆژنامەنووسان و چالاکوانانی مافی مرۆڤ و خۆپیشاندەران کە رەخنە لە دەسەڵاتداران دەگرن یاخود دەیانخەنە ژێر پرسیارەوە نەک تەنیا دەکرێت رووبەڕووی هەڕەشە ببنەوە بەڵکو هاتووچۆکردنیان سنوورداردەکرێت و بە هەڕەمەکی دەگیرێن."\nدواین رووداوی دیاری ئەمساڵ لافاوە وێرانکەرەکە بوو کە بووە هۆی گیانلەدەستدانی چەند کەسێک. یەکێک لە قوربانیەکان منداڵێکی بچووک بوو بەناوی دانەر نەبەز، کە تا ئێستا گەڕان بەدوای تەرمەکەیدا بەردەوامە. چیرۆکی دڵتەزێنی ئەو منداڵە لە سۆشیاڵ میدیادا دەنگیدایەوە و سەرنجی زیاتری خستە سەر گەندەڵی و کەمووکورتی پلانی ئاوەدانکردنەوە لە هەرێمی کوردستان.


سالار مه‌حمود - 3-08-2018 - 3787 جار خوێندراوەتەوە\nدوای تاوانی شەنگال بەچەند رۆژێک پرۆژە بڕیارێکم ئامادەکرد لەپەرلەمانی کوردستان و بە واژۆی شانزە پەرلەمانتاری یەکێتی پێشکەشی سەرۆکایەتی پەرلەمانمان کرد لە ۲٠۱٤/۸/۱٦ پرۆژە بڕیاری (تاوانی شەنگال و دەوروبەری) بەمەبەستی ئەوەی بخرێتە بەرنامەی کاری پەرلەمانەوە بۆ بڕیاردان لەسەری.\nهەر زوو حکومەت مەترسی خۆی لە پرۆژە بڕیارەکە پیشانداو هاتنە پەرلەمان و لیژنەیەکی هاوبەشی پەرلەمان و حکومەت بۆ دۆسیەی تاوانی شەنگال دروست بوو. لە یەکەم کۆبونەوەی لیژنەکە بەشداریم کردو داوام کرد هەمووان هاوکار بن پرۆژە بڕیارەکەی پەرلەمان ببێتە بڕیار بەڵام بیانویان هێنایەوە کە ئەگەر لەپەرلەمان بڕیار دەربکرێ واتا ناساندنی بە جینۆسایدو ئیتر پرسەکە ناتوانرێ ببرێتە دادگا. سەرۆکایەتی پەرلەمان لە رێگەی سەرۆکی لیژنەی یاساییەوە لەگەڵ چەند پەرلەمانتارێک نەیاری خۆیان بۆ ئەو بابەتە دەردەبڕی و بە هێنانە پێشەوەی چەند بیانوویەک رێگربوون. ئیتر من بۆ دانیشتنەکانی دواتری لیژنەکە بانگ نەکرامەوەو خوشم نەمویست لە لیژنەیەکا بم کە کارەکەی بۆ لەباربردنی ئەرکە راستەقینەکە بێ..\nپرۆژە بڕیارەکە بریتیە لەم خاڵانە\nیەکەم: هەموو ئەو کەسانەی لە تاوانی شەنگال و دەوروبەریدا بوونەتە قوربانی بەشەهید بناسرێن.\nدووەم: کەسوکاری قوربانیەکان بەپێی یاسای ماف و ئیمتیازاتی شەهیدان و قوربانیانی جینۆساید مووچەیان بدرێتێ.\nسێیەم: بەفەرمی رۆژی ۸/۳ بکرێتە رۆژی جینۆسایدی شەنگال.\nچوارەم: ناوەندێک پێک بهێنرێ بۆ دیکۆمێنتکردنی تاوانەکەو هەوڵدان بۆ کردنی بە دۆسیەی تاوان و ئامادەکردنی بۆ دادگا.\nپێنجەم: حکومەتی عیراق و کوردستان پێویستە هەوڵ بدەن بۆ ئازادکردنی ژنان و کچان کە دیلن لای تیرۆریستانی داعش.\nشەشەم: لیژنەیەکی تایبەت دروستبکرێ بۆ گەڕان و پشکنین و دۆزینەوەو هەڵدانەوەی گۆڕە بەکۆمەڵەکانی شەنگال و دەوروبەری، دوای ئازادکردنی شەنگال.\nحەوتەم: مۆنۆمێنتێکی شایستە بە قوربانیانی شەنگال دروست بکرێ لە شەنگال، وەک سیمبولی جینۆسایدی ئیزیدیەکان.\nئەم خاڵانە ناوەڕۆکی ئەو پرۆژە بڕیارەبوو کە لەپەرلەمان بڕیاری لێ نەدراو لە دانیشتنی تایبەت بە تاوانی شەنگالدا لیژنە هەمیشەییەکانی وەک لیژنەی کۆمەڵی مەدەنی و لیژنەی ژنان و لیژنەی کۆمەڵایەتی و مافی مرۆڤ لە راپۆرتی خۆیاندا داوایان کرد پرۆژە بڕیارەکە بخرێتە بەرنامەی کارەوە.\nهەرچەندە دوای پێشکەشکردنی پرۆژە بڕیارەکە بەچەند رۆژێکی کەم بەشێک لە فراکسیۆنەکانی تر هەمان پرۆژەیان بە چەند ئاڵوگۆڕێکەوە پێشکەشی سەرۆکایەتی کرد، بەڵام جدی نەبوون لە فشار خستنە سەر پەرلەمان بۆ دەرکردنی بڕیارەکە. لەم جۆرە سیناریۆیە لەم خولەی پەرلەماندا زۆر بوو، کاتێک چەند پەرلەمانتارێک پرۆژەیەکیان ئامادە دەکرد و پێشکەش دەکرا، دوای چەند رۆژێکی تر بە کەمێک دەستکاریەوە هەمان پرۆژە لەلایەن چەند پەرلەمانتاری تر پێشکەش دەکرایەوە!\nلە چوارەمین ساڵیادی قوربانیانی شەنگالدا بە گرنگی دەزانم پەرلەمانی کوردستان لە دوایین رۆژی کارکردنیشدا بێ ئەو پرۆژە بڕیارە پەسەند بکات، پرۆژە بڕیاری (تاوانی شەنگال و دەوروبەری).\nئەنجومەنی ئاسایشی نێودەوڵەتی بە بڕیاری (۲۳۷۹) تاوانەکەی بەجینۆساید ناساندو داوای لێکۆڵینەوەی هەمە لایەنەی کردوە بۆ ئەو تاوانە. پەرلەمانی ئەرمینیا بەفەرمی جینۆسایدی شەنگالی ناساندوە، پەرلەمانی چەند وڵاتێکی ئەوروپایی بەیاننامەو نوسراویان لەبارەی جینۆسایدی شەنگال دەرکردوە.\nهەموو لایەک لەم پرسەدا کەمتەرخەمی هەیە، بەڵام دوای چوار ساڵ کارێک ئەرکێک ئەگەر درەنگیش بێ ئەنجام بدرێ باشترە لەوەی هەر نەکرێ.


چۆنیه‌تی نوسینی ئیمه‌یڵێکی ته‌واو پێشکه‌وتوو به زمانی ئینگلیزی له 5 هه‌نگاودا - سێنتەری پەرەپێدان و زمان\nچۆنیه‌تی نوسینی ئیمه‌یڵێکی ته‌واو پێشکه‌وتوو به زمانی ئینگلیزی له 5 هه‌نگاودا\nبێگومان له جیهانی ئه‌مڕۆدا به‌هۆی به‌ربڵاوی ئیمه‌یڵ و پێویستی بازاڕی کار له‌سه‌ر هه‌ریه‌کێک پێویسته که شاره‌زایی له نوسینی ئیمه‌یڵ هه‌بێت تا بتوانێت په‌یامی خۆی به‌شێوه‌یه‌کی جوان و ڕێک بگه‌یه‌نێت و هه‌روه‌ها وێنه‌یه‌کی جوانی خۆی و ئه‌و ده‌زگا و کۆمپانیا و شوێنه‌ی کاری تێداده‌کات پێشان بدات. ئینجا بۆ ئه‌وه‌ی ئه‌مه‌بکه‌یت ئه‌وا له خواره‌وه به ٥ هه‌نگاوی ئاسان و ساده فێرده‌بین چۆن ئیمه‌یڵێکی ته‌واو پێشکه‌وتوو به زمانی ئینگلیزی بنوسین. ئه‌وانیش:\n١- به سڵاوکردن ده‌ست پێبکه\nهه‌میشه ئیمه‌یڵه‌که‌ت به‌سڵاو ده‌ست پێ بکه، بۆ نمونه “Dear Dana”. ئه‌گه‌ر په‌یوه‌ندیت له‌گه‌ڵ وه‌رگری ئیمه‌یڵ فه‌رمییه ئه‌وا ناوی سێیه‌م (خێزان) به‌کاربێنه، بۆ نمونه (Dear Mrs. Hussein). ئه‌گه‌ر په‌یوه‌ندییه‌که زۆر ئاسایی بوو ئه‌وا ده‌توانیت ئاسایی به “Hi Zana” ده‌ست پێ بکه‌یت. ئه‌گه‌ر ناوی ئه‌و که‌سه‌ت نه‌زانی که ئیمه‌یڵه‌که‌ی بۆ ده‌نێریت، ئه‌وا “To whom it may concern” یان “Dear Sir/Madam” به‌کاربهێنه.\n٢- سوپاسی وه‌رگری ئیمه‌یڵ بکه\nئه‌گه‌ر تۆ وه‌ڵامی پرسیاری کڕیارێک ده‌ده‌یته‌وه ئه‌وا پێویسته به دێرێک له سوپاس ده‌ستپێبکه‌یت. بۆ نمونه ئه‌گه‌ر که‌سێک پرسیاری ده‌رباره‌ی کۆمپانیاکه‌ت یان ده‌زگاکه‌ت هه‌یه، تۆ ده‌توانیت بڵێیت “Thank you for contacting ABC Company. ئه‌گه‌ر که‌سێک وه‌ڵامی یه‌کێک له‌ئیمه‌یڵه‌کانی تۆی دایه‌وه، دڵنیایی بکه‌وه له‌وه‌ی که له وه‌ڵامه‌که‌ت بڵێیت “Thank you for your prompt reply” یان “Thanks for getting back to me”. سوپاسکردن ده‌بێته هۆی ئه‌وه‌ی وه‌رگر یان خوێنه‌ری ئیمه‌یڵه‌که‌ت بخاته حاڵه‌تێکی ئاسایی و تۆ به‌شێوه‌یه‌کی ڕێزدارتر ده‌ربکه‌ویت.\n٣- ئاماژه به مه‌به‌سته‌که‌ت بکه\nبێگومان که تۆ یه‌که‌م که‌سی ئیمه‌یڵه‌که ده‌نێریت ئه‌وا پێویستی به‌وه نییه که له هه‌نگاوی دوو ئاماژه‌ی پێکرا. له‌جیاتی ئه‌وه ناوه‌ڕۆکی ئیمه‌یڵه‌که‌ت به مه‌به‌سته‌که‌ت ده‌ست پێبکه. بۆ نمونه، “I am writing to enquire about …” یان “I am writing in reference to …”.\nپێویسته له سه‌ره‌تای ئیمه‌یڵه‌که‌ته‌وه مه‌به‌سته‌که‌ت ڕوون بکه‌یته‌وه، پاشان بچیته ورده‌کاری زیاتری ئیمه‌یڵه‌که‌ته‌وه. بیرت بێت که خه‌ڵکی ده‌یانه‌وێت ئیمه‌یڵه‌که‌ت به‌خێرایی بخوێینه‌وه، بۆیه با ڕسته‌کانت کورت و ڕوون بن. هه‌روه‌ها پێویستت به‌وه ده‌بێت که سه‌ره‌نجی ورد بده‌یته ڕێزمان و ڕێنوس و خاڵبه‌ندی بۆ ئه‌وه‌ی وێنه‌یه‌کی پێشکه‌وتووی خۆت و ده‌زگا یان کۆمپانیاکه‌ت پێشان بده‌یت.\n٤- گوزارشتی داخستنی ناوه‌ڕۆکی ئیمه‌یڵ بنوسه\nپێش ئه‌وه‌ی که کۆتایی به‌ئیمه‌یڵه‌که‌ت بهێنیت، گونجاوتره که‌جارێکی تر خوێنه‌ر و وه‌رگری ئیمه‌یڵه‌که‌ت سوپاس بکه‌یت و به‌سه‌ره‌نجی ڕێزدارانه کۆتایی به‌ناوه‌ڕۆکی ئیمه‌یڵه‌که‌ت بهێنیت. ده‌توانیت: “Thank you for your patience and cooperation” یان “Thank you for your consideration” به‌کاربهێنیت. پاشان ئه‌گه‌ر ویستت به‌رده‌وام بیت له‌به‌دواداچوون ده‌توانیت “If you have any questions or concerns, don’t hesitate to let me know” هه‌روه‌ها “I look forward to hearing from you” به‌کاربهێنیت.\n٥- گوزارشتی داخستنی ئیمه‌یڵ بنوسه\nدوا هه‌نگاو ئه‌وه‌یه که کۆتایی به‌ئیمه‌یڵه‌که‌ت بهێنیت به‌یه‌کێک له‌مانه “Best regards” یان “Sincerely” یان “Thank you” که هه‌موویان گوزارشتی پێشکه‌وتوون. دورکه‌وه له به‌کارهێنانی گوزارشتی وه‌کو “Best wishes” یان “Cheers” مه‌گه‌ر ته‌نها تۆ له‌گه‌ڵ خوێنه‌ر یان وه‌رگری ئیمه‌یڵ زۆر لێک نزیک و هاوڕێ بن. له‌کۆتاییدا پێش ئه‌وه‌ی کرته له دوگمه‌ی ناردن بکه‌یت ئه‌وا باشتره پێداچوونه‌وه بۆ ئیمه‌یڵه‌که‌ت بکه‌یت و پشکنین بۆ ڕێنوس بکه‌یت بۆ ئه‌وه‌ی دڵنیایی بکه‌یته‌وه که ئیمه‌یڵه‌که‌ت ته‌واو ڕێک و پێکه.\nسه‌رچاوه: EF Blog\nوه‌رگێرانی: سه‌ردار عبدالله\nخوێندکاری ماسته‌ر - زمانی ئینگلیزی


بەڤیدیۆ.. شاندی حکومەتی عێراق لە لوبنان رووبەڕووی هێرش دەبنەوە\nژوری ئۆپەراسیۆنی هه‌ڵه‌بجه 10 بڕیاری بەپەلە دەردەکات\nفەرماندەی هەسەدە هۆشداری لە سەرهەڵدانەوەی تیرۆر دەدات\nشاسوار عەبدولواحید، سەرۆکی جوڵاوەی نەوەی نوێ\nشاسوار عەبدولواحید، سەرۆکی جوڵانەوەی نەوەی نوێ، رایگەیاند، زۆری نەماوە لەکوردستان تەقینەوە ڕووبدات.\nسەرۆکی جوڵانەوەی نەوەی نوێ لەپەیامێکیدا نوسیویەتی، "هەموو رژێمە دیکتاتۆرەکان پێیانوایە بۆ هەتا هەتایە حوکم دەکەن، تا ئەو بەرەبەیانییەی لە خەو هەڵدەستن و دەبینن خەڵک راپەڕیوە، یان شۆرش دەستیپێکردوە. ئەوسا دەزانم کۆتاییان هاتووە".\nنوسیویشییەتی، " دڵنیا بن زۆری نەماوە بۆ تەقینەوە و خەڵک بێدەنگ نابێت، تەنها ئیرادەی دەستەجەمعیی دەوێت و پێویستە ئامادە بین بۆ پشتیوانیی یەکتر. هەموومان ئەوە دەیبینین کە چۆن داهاتوو وەڵامی ئەو پرسیارە دەداتەوە".\nهەموو رژێمە دیکتاتۆرەکان پێیانوایە بۆ هەتا هەتایە حوکم دەکەن، تا ئەو بەرەبەیانییەی لە خەو هەڵدەستن و دەبینن خەڵک راپەڕیوە، یان شۆرش دەستیپێکردوە. ئەوسا دەزانم کۆتاییان هاتووە.\nلە لوبنان لەسەر دانانی (0.0006)سەنت باج لەسەر نامەی وەتسەپ شۆڕش دەستیپێکرد(کە ئەم باجە بڕێکی زۆر زۆر کەمە).\nلە ئێران لەسەر گرانبوونی سوتەمەنیی دەستیپێکرد.\nپێشتریش لە تونس، بە هۆی خاوەن عەرەبانەیەکەوە دەستیپێکرد کە خۆی سوتاند و شۆشێک و ئاگرێکی کردەوە، چەندیین وڵاتی تریشی گرتەوە.\nلە هەرێمی کوردستانیشدا، پاشەکەوتی موچە بەردەوامە، نەبوونی خزمەتگوزاریی بەردەوامە، بێباکیی دەسەڵاتداران بەرامبەر بە خەڵک و هاوڵاتییان بەردەوامە. هەموو ئەمانە لە کاتێکدایە کە ئەمساڵ (واتە ساڵی ٢٠١٩) بەردەوام پارەی بەغداد هاتووە و نەوتی خۆمان فرۆشتوە و داهاتی ناوخۆشمان بووە بە سێ هێندە. واتە داهاتی یەک مانگی هەرێم سەروو ملیارێک و ٣٠٠ ملیۆن دۆلار بووە، لە کاتێکدا تەنها (٧٠٠ ملیۆن دۆلار)مان پێویست بوو بۆ موچە.\nواتە هەموو مانگێک داهاتی هەرێمی کوردستان دوو هێندەی موچەیە، کەچی وا سێ مانگی موچەی خەڵک پاشەکەوت دەکرێت.\nتا کەی ئەم دۆخە بەردەوام دەبێت؟ تا کەی ئەمە قبوڵ دەکرێت؟\nدڵنیا بن زۆری نەماوە بۆ تەقینەوە و خەڵک بێدەنگ نابێت، تەنها ئیرادەی دەستەجەمعیی دەوێت و پێویستە ئامادە بین بۆ پشتیوانیی یەکتر. هەموومان ئەوە دەیبینین کە چۆن داهاتوو وەڵامی ئەو پرسیارە دەداتەوە.\nئه‌م بابه‌ته 5196 جار خوێنراوه‌ته‌وه\nپارێزگاری هه‌ولێر داوا دەکات 22 رۆژی دیکە هاوڵاتیان كه‌ره‌نتینه بکرێن\nدووه‌م رووداوی خۆسوتاندن له سلێمانی روویدا\nنەخۆشێكی شێرپەنجە لەكۆرۆنا رزگاری بوو\nتەندروستی سلێمانی پەیامێكی بڵاوكردەوە


عەتا قەرەداخی : گوتاری کوردی و گوتاری عێراقی . – WTARIKURD\nعەتا قەرەداخی : گوتاری کوردی و گوتاری عێراقی .\nگوتار چیە ؟ گوتاری عێراقی چیە ؟ گوتاری کوردی چیە ؟ رەنگە ئەمە پرسیاری زۆرێک لە خوێنەران بێت . لە راستیدا گوتار وەکو دەقێکی نووسراو پێناسە دەکرێت کە بارگاوی کراوە بە فیکرو مەعریفەو روانین کە کۆی ئەمانەش پەیوەستن بە ئایندەبینیەوە یان نەخشەرێگای ئاسۆیەک بەرەو ئایندە نیشان دەدەن . هەر بەم پێیە گوتاری کوردی پێویستە ئەو گوتارە بێت کە بارگاوی کراو بێت بە مەعریفەو فیکری نەتەوەیی و بنەمای سەرەکی بریتی بێت لە روانین بەرەو ئاسۆیەکی گەش پەیوەست بە ئایندەى نەتەوە . کە لە راستیدا رەهەندە واقیعیەکانی گوتاری کوردی وەکو گوتاری نەتەوەیی پەیوەستە بە بوون و ئامادەبوونی ناسیونالیزمی کوردییەوە . هەر بەو پێیەش ئاستی گوتاری کوردی دەبێتە پێوانە بۆ دیاریکردنی ئاستی پەرەسەندنی ناسیونالیزمی کوردی و گەیشتنی بە ئاستی بەدەستهێنانی شووناس .\nگوتاری نەتەوەیی کوردی کاتێ دەبێتە گوتارێکی خاوەن شووناس کە بە لایەنی کەمەوە هەڵگری پرۆژەى سەربەخۆیی کوردستان و درووستکردنی دەوڵەتی سەربەخۆی کوردی بێت. لێرەو لەوێ گوێمان لێدەبێت باسی بڕیاردانی مافی چارەتووس دەکرێت . لە راستیدا ئەو مافە شتێکی سرووشتیەو هەموو نەتەوەو پێکهاتە ئیتنیکیەکان دەتوانن هەیان بێت . بەڵام بۆ گەیشتن بە ئاستی بڕیاردانی چارەنووس بکەرێکی کارا پێویستە کە ئەویش بکەری نەتەوەیەو ئاشکراتر بڵێین ناسیونالیستێکی پێگەیشتوو کارایە کە هەڵگری پرۆژەى ناسیونالیزمە . کە لە راستیدا ئەو بکەرە تاکو ئێستا لە رووی واقیعیەوەو لەسەر زەمینەى واقیعی کوردستان وەکو پێویست بوونی نییە . واتە ئەوەى تاکو ئێستا دۆزی کوردیی پێوەى دەناڵێنێت نەبوونی ئەو بکەرەیە کە هەڵگری پرۆژەى ناسیونالیزمە . راستە لە باشووری کوردستان لە سەروبەندی جەنگی یەکەمی جیهانیەوە خەباتی چەکداری دەستی پێکردووەو بزووتنەوەکانی شێخ مەحموودی بەرزنجی رووبەرێکی فراوانیان لەو مێژووەدا گرتووەو بۆ ئەو کاتەش شێخ مەحموود خواست و ویستی درووستکردنی دەسەڵاتدارییەکی سەربەخۆی هەبووە، بەلایەنی کەمەوە لە سلێمانیدا. کە ئەمەش ئەوە دەگەیەنێت سەرباری لاوازی ناسیونالیستی کوردی لەو کاتەدا ، گوتاری بزووتنەوەکانی شێخ مەحموود بە هەندێ لە رەگەزەکانی گوتاری نەتەوەیی بارگاوی کراوە . بەڵام بۆ ئەو کاتەو دواتریش و تاکو ئێستاش گوتاری بزووتنەوەى کوردی لە باشووری کوردستان نەبووەتە گوتارێکی خاوەن شووناسی ئەوتۆ کە لە چوارچێوەى گوتاری ناسیونالیزمدا پێناسە بکرێت . هەر ئەم لاوازییانەش لە ئاستی بنیادیدا کە مەبەست بنیادی کۆمەڵایەتی کوردییە بە هەموو رەهەندەکانییەوە هۆکار بووە بۆ ئەوەى کورد بەردەوام مەیلێکی بۆ عێراقیبوون و مانەوە لە چوارچێوەى عێراقدا هەبووبێت . دیارە لای هەمووانیش ئاشکرایە کە باشووری کوردستان لە پرۆسێسێکی ناڕەوای سیاسەتی نێودەوڵەتیدا بە عێراقەوە لکێندراوە ، کە ئەو کرداری پێکەوەلکاندنەش لەگەڵ رۆیشتنی کاتدا لە کۆنەستی جەماوەری کوردی باشووردا جۆرە پەیوەستبوون یان ئینتیمایەکی بۆ گوتاری عێراقی درووست کردووە ، کە دیارە ئەو وابەستەبوونەش لە دوای جەنگی دووەمی جیهانی و زیاتر سەرکەوتنی هەژموونی سۆڤێتی کە باشتروایە بە هەژموون و گوتاری ستالینی ناوببرێت لە ناوچەکەدا برەوى زیاتری سەندووە ، بە تایبەتی دوای سەرهەڵدانی چەمکی دیموکراسی بۆ دەوڵەتی سەردەستەو ئۆتۆنۆمی بۆ نەتەوە بندەستەکان کە ئەویش وەکو بەرهەم و گوتاری حیزبە ستالینیەکان و حیزبە شێواز ستالینیەکانی ناوچەکە زیاتر پەرەیسەند . کە لەوسەروبەندەشدا گوتاری نەتەوەیی کورد دووچاری جۆرێک لە پاشەکشە هات کە تاکو ئێستاش کاریگەری و شوێنەواری نەرێنی ئەو پاشەکشەیە بە گوتاری کوردی باشووری کوردستانەوە دیارە . ئەم کاریگەرییە هەرچەندە لە دوای راپەڕینی خەڵکی کوردستان و پێکهاتنی حکومەتی هەرێم زۆر لاواز بوو ، بەڵام لە هەڵەى سەرکردایەتی سیاسی کوردی لە دوای رووخاندنی سەدام حسێن کە بێ مەرج و بەند چوونە بەغدا ئەو گوتارە زۆر لاواز بوو ، ئەو رۆحە گشتیەی کۆمەڵگەى کوردی کە روو لە هەڵچوون بوو پاشەکشەى پێکراو بەوەش گوتاری کوردی بەرەو رووتکردنەوەى زیاتر لە رەگەزە نەتەوەییەکان چوو ، لەبەرامبەردا رەگەزەکانی گوتاری عێراقی شوێنی بەشێک لە رەگەزەکانی گوتاری کوردی گرتەوە .\nکەواتە دەشێ لێرەدا ئەو پرسیارە سەر هەڵبدات : ئایا گوتاری عێراقی چیەو چ پەیوەندییەکی ئەرێنی یان نەرێنی بە گوتاری کوردییەوە هەیە ؟ گوتاری عێراقی ئەو گوتارەیە کە بە کۆی رەگەزە نەتەوەیی و نیشتیمانییەکانی عێراق بارگاوی کراوەو بە گوێرەى عێراقییەکان عێراق وەکو گەل و وەکو نیشتیمان بۆ ئەوان لە پێش هەموو شتێکی ترەوەیەو بوون و سەروەری ئەوان لە بوون و سەروەرێتی عێراقدایە . بەڵام ئایا ئەو گوتارە چ پەیوەندییەکی بە کوردەوە هەیە کە خۆی چاک دەزانێت چۆن نیشتیمانەکەیان دابەش کردووەو لە پێناوی بەرژەوەندی ئەوانی عەرەب و ئەوانی دەوڵەتانی خاوەن بەرژەوەندیدا باشووری کوردستانیان لکاندووە بە عێراقەوەو لە هەموو ئاستێکیشدا هەوڵیانداوە گوتاری کوردی لە نێو بۆتەى گوتاری عێراقیدا بتوێننەوەو لە بری ئینتیما بۆ کوردستان ئینتیما بۆ عێراق درووست بکەن و بەرهەم بهێنن . لێرەوە ئاشکرایە کە کورد هیچ پەیوەندییەکی نییە بە گوتاری عێراقیەوە . راستە پێشتر بە کاریگەری لاوازیی هەستی ناسیونالیستی کوردی و نەبوونی ناسیونالیزم و رۆڵی نەرێنی ئایدیۆلۆجیای چەپ کە چاوی لەسەر پەکێتی چینی کرێکاری عێراق بووە ، لە ئاستێکی دیاری کراوی هەستدا مەیلی پەیوەستبوون بە عێراقەوە درووستبووە ، کە ئەوەش بۆ رووبەری نەست گواستراوەتەوەو پەیوەستبوونی کورد بە گوتاری عێراقیەوە لە ئاستێکی لاوازدا بەرهەمهاتووە . بەڵام پرسیار ئەوەیە کە ئایا پەیوەستبوونی کورد بە گوتاری عێراقییەوە وەکو نەتەوە چی بۆ بەرهەمهێناوە ، یان بۆ ئێستاو داهاتوو چی بۆ بەرهەم دەهێنێت ؟\nلە ئەزموونی فەرمانڕەوایی عێراقی دوای سەدام حسێندا کورد بە جیدی بەشدار بووە لە بەڕێوەبردنی عێراقداو بەو پێیەش بەشداریی ئاشکرای لە بیناکردنی گوتاری عێراقیدا کردووە . بەڵام ئایا ئەو بەشداریکردنە لە رووی راستیەوە کوردی وەکو عێراقییەکی عەرەب نیشانداوە ، یان بەردەوام لە بەرزترین ئاستەوە کە پۆستی سەرۆک کۆمارە هەتا دەگاتە پۆستەکانی تر، کورد لە روانگەى ئەوانی عەرەبی عێراقیەوە وەکو ئەوی تری غەریب سەیر کراون کە بارودۆخێک سەپاندوویەتی بەسەر عێراقدا ؟ تەنانەت پێیان وایە کە ئەمان بەشێک لە پۆست و پایەکانی عەرەبی عێراقیان داگیرکردووە . هەر لەم روانگەیەشەوە عەرەبی عێراق بە تەواووی کورد وەکو ئەوی نەیار سەیر دەکەن . واتە لە روانگەى عەرەبی عێراقیەوە کورد ئەو مافەى نییە بە شێوەیەکی سرووشتی لە جومگە دیارەکانی دەسەڵاتی عێراقیدا بێت. هەر ئەوەش هۆکارە کە کورد لە هیچ کام لەو پێگانەى هەرەمی دەسەڵاتی عێراقی دوای سەدام حسێندا نەیتوانیووە وەکو کورد رۆڵی هەبێت بەڵکو رۆڵی عێراقییەکی بینیووەو هەر کوردێکی تریش بچێتە ئەو پۆستانەوە هەر هەمان شێ،ە دەبێت . ئەمەش ئەوە نیشان دەدات کە کورد لە بەشداریکردنی لە هەرەمی دەسەڵاتی عێراقیدا هەڵگرو جێیەجێکەری گوتاری عێراقیەو گوتاری کوردیش لە بەڕیوەبردنی عێراقدا بوون و ئامادەبوونی نییە . هەر لێرەشەوەیە کە زۆرینەى خەڵکی کوردستان وای دەبینێت ئەو بەرپرسە کوردانەى کە دەچنە بەغدا هیچ بۆ کورد ناکەن و بە گووتەى ئاسایی خەڵک کوردیان بیر نییە ، بەڵام راستیەکەى ئەوەیە کە کورد لە هەرمی دەسەڵاتی عێراقیدا بەرنامەو ستراتیژی عێراقی جێبەجێ دەگات کە گوتاری عێراقی چوارچێوەکەى داڕشتووەو لە ئاستی قوڵی ئەو گوتارەشدا بوونی نەتەوەی عەرەب تاکە بنەماو رەگەزەو گوتاری عێراقیش کە سەرباری رووپۆشکردنی بە رەگەزەکانی گوتاری ئایینی چ سوونەگەرێتی بێت یان تەشەیوع ، گوتاری ناسیونالیزمی عەرەبیە ، کە لە بوونی ئەو گوتارەشدا هیچ رووبەرو جێگایەک بۆ بوون یان ئامادەبوونی گوتاری کوردی نییە . هەر لێرەوەیە کە بەشداریکردنی کورد لە بەڕێوەبردنی عێراقدا هیچ مانایەکی نییەو ئەگەر هەڵگرانی گوتاری عێراقی ببنە خاوەنی دەسەڵاتێکی تەواو و هێزی ئەوەیان هەبێت کە بەرەو دەرەوەى خۆیان هەنگاو بنێن ئەوە هیچ گومانی تێدا نییە کە نەک کورد لە هەرەمی دەسەڵاتی عێراقی فڕێ دەدەنە دەرەوە ، بەڵکو بە هەموو شێوەیەک هەوڵدەدەن ، هەرێمی کوردستان بخەنەوە ژێردەسەڵاتی خۆیان و لە سەرەوەڕا لەبری گوتاری کوردی، گوتاری عێراقی لە کوردستانیشدا بکەنە تاکە گوتاری ئامادە، بەڵام بەبێ ئامادەبوونی بکەری کوردی لە هەڵگرتنی ئەو گوتارەدا ، واتە بە داگیرکردنەوەی کوردستان و هەوڵدان بۆ ناچارکردنی کورد بۆ چوونەوە ژێر سایەی فەرمان و دەسەڵانی ئەوان. واتە گێڕانەوەى کورد بۆ سەروەختی فەرمانڕەوایی پاشایەتی و بەعس .\nکەواتە ئەگەر بارودۆخەکە بەمجۆرە بێت لە ئێستادا کورد چی بکات ؟ ئایا بەشداری حکومەتی ئەمجارەی عێراقی بکات یان نا ؟ ئەگەر بەشداری بکات چی دەست دەکەوێت ؟ ئەی ئەگەر بەشداری نەکات بەرەو کوێ هەنگاو دەنێت ؟ بە بڕوای من بەشداریکردن لە حکومەتی عێراقیدا لە رووی نەتەوەییەوە هیچ سوودێکی نییە بۆ کورد، رەنگە بۆ هەندێ ناکەکەس و ئەو حیزبانەى بەشدار دەبن لە رووی مەعنەوی و مادیەوە سوودی هەبێت بەڵام هەر بەشداریکردنێک کاریگەری نەرێ،ی لەسەر گوتاری نەتەوەیی کوردی دەبێت و دەشێ سەرئەنجامیش ئەو بەشداریکردنە ببێـە رێگا خۆشکەر بۆ بەهێزکردنەوەی حکومەتی عەرەبی عێراقی و ئەوەش سەرئەنجام ببێـە هەڕەشە بۆ سەر هەرێمی کوردستان . بۆیە ئێستا پێویستە کورد بیر لە شێوازێکی تر لە پەیوەندی لەگەڵ عێراقدا بکاتەوە ، کە ئەگەر لە ئێستادا نەشتوانێ جیا ببێـەوە هەوڵی رێکەوتنێک لەگەڵ عەرەبی عێراقدا بدات بۆ بەجێهێشتنی هەموو پۆستەو پایەکانی حکومەتی عێراقی بۆ ئەوانی عەرەب کە لە راستیشدا هی خۆیانە ، لەبەرامبەری ئەوەدا هەوڵی وەرگرتنی زەمانەت بدات بۆ پاراستنی ئەزموونی فەرمانڕەوایی کوردی و چیتر تواناو وزەى خۆی لە پێناوی عەرەبی عێراقدا بە فیڕۆ نەدات . بەمەش دەتوانێت شووناسی گوتاری کوردی بپارێزێت و نەیکاتە پاشکۆی گوتاری عێراقی و سەرئەنجامیش گوتاری کوردی بەرەو گوتارێکی خاوەن شووناسی تەواوەتی بچێت کە ئەوەش تەنیا لە سەربەخۆیی و درووستکردنی دەوڵەتدا گوزارشت لە خۆی دەکات .\nLatest posts by عەتا قەرەداخی (see all)\nعەتا قەرەداخی: عیشقی خەیاڵی و یۆتۆپیای بەیەکگەیشتن لە شیعری” چەندێکی تر دەتوانین ناوی ئەم سووتانە نەهێنین؟”ی فەرهاد شاکەلی دا. - 2022-06-23\nعەتا قەرەداخی: ره‌هه‌ندى گه‌ڕانه‌وه بۆ ئامێزى سرووشت له شیعرى ( شار ) ى سواره‌ى ئێلخانیزاده‌دا. - 2022-06-10\nعەتا قەرەداخی: رەگەزی خاک و جیهانبینی نەتەوەیی لە شیعری حەسیب قەرەداخی دا. - 2022-06-04\nپێنجەم ناویی سەرکەوتوبووە لەلیستی یەکێتی بۆ پەڕلەمانی عێراق ، کەچی دەرنەچووە .\nئه‌ندرێ کۆمت – سپۆنڤیل : کتێبە گچکەی فەلسەفەو کێشە گه‌وره‌کانی ژیان .


فەڕەنسا دەڵێت پوتن ڕازیبووە بۆ ئێستا هیچ مانۆڕێکی سەربازیی نوێ لە نزیک ئۆکرانیا ئەنجام نەدات\nسەرۆکی فەڕەنسا ئیمانوێل ماکرۆن و سەرۆکی ڕووسیا ڤلادیمێر پوتن\nدوای کۆبوونەوەکەی نێوان سەرۆکی فەڕەنسا ئیمانوێل ماکرۆن و سەرۆکی ڕووسیا ڤلادیمێر پوتن لە مۆسکۆ، بەرپرسێکی فەڕەنسا وتی پوتن بەڵێنیداوە بۆ ئێستا هیچ مانۆڕێکی سەربازیی نوێ لە نزیک ئۆکرانیا ئەنجام نەدات، ئەوەش وەکو مژدەیەک بۆ ئەگەری کەمکردنەوەی گرژییەکان.\nبەرپرسە فەڕەنسییەکە کە نەیویست ناوی ئاشکرا بکات وتی پوتن ڕازیبووە لەسەر ئەوەی ئەو هێزانەی ڕووسیا کە بەشداری لە مەشقە هاوبەشەکاندا دەکەن لە نزیک سنوورەکانی ئۆکرانیا لە بێلاڕووس، دوای تەواوبوونی مەشقەکان بکشێندرێنەوە بۆ ڕووسیا.\nدوای کۆبوونەوە شەش کاتژمێرییەکەی لەگەڵ ماکرۆندا، پوتن لە لێدوانەکانیدا بۆ ڕاگەیاندنەکان هیچ ئاماژەیەکی بەو بابەتانە نەدا.\nدوای زیادبوونی هێزەکانی ڕووسیا لەسەر سنوورەکانی ئۆکرانیا، ماکرۆن یەکەم سەرۆکی وڵاتێکی ڕۆژئاوایە کە لەگەڵ پوتندا کۆدەبێتەوە. وڵاتانی ڕۆژئاوا لەوە دەترسن ڕووسیا پلانی داگیرکردنی ئۆکرانیای هەبێت، بەڵام مۆسکۆ ئەوە ڕەت دەکاتەوە.\nبەرپرسە فەڕەنسییەکە وتی لەمیانەی کۆبوونەوەکەدا ماکرۆن لەسەر " گفتوگۆیەکی کراوە لەسەر پرسیارە ستراتیژییەکان " ڕازیبووە، بەڵام هیچ وردەکارییەک نەبوون لەسەر ئەوەی بابەتی گفتوگۆکان بەدیاریکراوی چی دەبێت.\nپوتن داوای گۆڕینی پێکهاتەی ئاسایشی کردووە لە ئەوروپادا، داوای لە ناتۆ کردووە هەرگیز ڕێگە نەدات ئۆکرانیا ببێتە ئەندام تیایدا، هەروەها موشەکەکان ڕەوانەی نزیک سنوورەکانی ڕووسیا نەکرێن و هێزەکانی هاوپەیمانێتی ناتۆ لە ڕۆژهەڵاتی ئەوروپا بکشێنەوە.


❤❤یـــانەی کوردژیـن/Kurd Zhin❤❤/ / کاکه داوین میوانی ساباته\n» کاکه داوین میوانی ساباته\n#1 2011-08-05 19:15:29\nکاکه داوین میوانی ساباته\nبۆ ئه‌مجاره‌ی ساباته‌که‌مان ئه‌ندامێکی روح سوک و خۆشه‌ویست میوانه‌ی ئێوه‌ی خۆشه‌ویسته .کاکه (( داوین)) ه ئه‌و که‌سه‌ی که هه‌رده‌م له خزمه‌تی ئه‌ندامان دابووه به‌تایبه‌تی له بابه‌ت ئاماده‌کردن بۆ یانه و مالپه‌ر و دنیایه‌ک خۆشه‌ویستی هه‌یه له نێو روحی ئێمه‌دا ،له‌م هه‌فته‌یه‌دا ده‌بێته میوانی سابات هیوای به‌خته‌وه‌ری و سه‌رکه‌وتنی بۆ ده‌خوازین له هه‌موو کارو چالاکیه‌کانی نێو یانه‌و ده‌ره‌وه‌ی یانه ، به هیوای سه‌رکه‌وتن و خۆشگوزه‌رانی بۆ کاکه داوین ، لێره‌وه ئێمه‌ش ده‌رگای پرسیاره‌کان والا ده‌که‌ین به ده‌م ئیوه‌ی خۆشه‌ویسته‌وه بۆ ئاراسته کردنی پرسیاره‌کانتان بۆ میوانی خۆتان به ره‌چاو کردنی خال و یاساکانی به‌شی میوانداری .\n#2 2011-08-05 23:09:05\nRe: کاکه داوین میوانی ساباته\nدەست خۆش برای ئازیزم کاک سیروان .\nپڕ بەدڵ بەخێرهاتنی برای زێدەئازیزمان کاک dawin ئەکەم بۆ ساباتی ئازیزانی کورژین و هیوای بەختەوەریان بۆ ئەخوازم .\n١_ ( شام خۆشە ، وڵات شیرینترە ) ، کاک dawin وەک بزانم لە دەرەوەی وڵاتە !! لە هەندەران و لە وڵاتێکدا کە ئەوپەڕی ماف و ئازادیەکانی تیا مسۆگەرکراوە\nبۆ هاو وڵاتیان ، ئاخۆ بۆ بەڕێزتان قەرەبووی خەم و ئازارەکانی دووری نیشتیمانی دایک ئەکاتەوە ؟؟\n٢_ پێت وایە نووسین هەندێ لەسیفەتەکان و کەسایەتی خاوەنەکەی تیا دەرئەکەوێت ؟\n٣_ ئاستی ئێستای ڕۆشنبیری گەنجانی کورد لە ئێستادا و لە کوردستاندا چۆن لێک ئەدەیتەوە ؟ پێتان وایە هەنگاوەکان سستن یا خێران ؟؟\n٤_ ئاستی یانەی کوردژین و ئەندامان و دەستەی بەڕێوەبەرایەتی چۆن هەڵ ئەسەنگێنیت ؟؟\nبە هیوای سەرکەوتنتان .\n#3 2011-08-06 01:06:05\nده‌ستت خۆش کاکه سیروان بۆ ئه‌م میواندارییه جوانه.\nزۆر به‌خێربێت کاکه داوین بۆ ساباتی ئه‌م جاره‌ی کوردژین\nچه‌ند پرسیارێکم هه‌یه هیوادارم ماندووت نه‌که‌م:\n1-چـــــــــۆن پێناسه‌ی غه‌ریبی ئه‌که‌یت؟\n2-ئایا بڕیارت نه‌یاوه به یه‌کجاری بگه‌ڕێیته‌وه بۆ کوردستان چیتر له ووڵاتی غه‌ریبی نه‌بیت؟\n3-کام ئاواته‌یه که هه‌رده‌م خۆزگه‌ی بۆ ئه‌خوازی؟\n4-بۆچی نازناوی داوین هه‌ڵبژاردوه؟ئایا ته‌نها ناوه یان ...؟\n5- (شێت خۆی به ژیر داده‌نێ و ژیریش خۆی ده‌ڵێ که شێته) تا چه‌ند له‌گه‌ڵ ئه‌م ووته‌یه‌ی؟ڕوونکردنه‌وه‌و چیه؟\n6-به بابه‌تی کام ئه‌ندام زۆر سه‌رسامی؟\n7- چۆن به یانه‌ی کوردژین ئاشنا بووی؟\nلێره‌یا کۆتای به پرسیار ئه‌هێنم با پرسیار بۆ هاوڕێیان بمێنێته‌وه...\nهیوای سه‌رکه‌وتن و هه‌میشه به‌خته‌وه‌ریت بۆ ئه‌خوازم کاک داوین هه‌ربژیت.\n#4 2011-08-06 11:58:22\nبــــــــه‌خــــێر بێیت کـــــــــــاک داویــــــــن\nســــــــــــــــــــــه‌ره‌تا پڕبه‌دل به‌خێرهاتنی میوانی ئازیمان "کــــــــــاک داویــن"ئه‌كه‌م\nسوپاس بۆ ئه‌و کاته‌ی که پێی به‌خشین دنیایه‌ك ڕێزو خۆشه‌ویستیم هه‌یه بۆت..\nچه‌ند پرسیارێكم هه‌یه بۆت::\n1★ نــــــــاوی ڕاستی کاک داوین چییه؟\n2★ کاک داوین ته‌مه‌نی چه‌نده؟ئـــــــایا ژیانی هاوسه‌ری پێک هێناوه؟\n3★ ته‌مه‌نی مرۆڤت وه‌ك چی دێته به‌ر چاو؟\n4★ کاک داوین خۆی ئه‌خاته‌قالبی چ جۆره كه‌ســـــــــــــێك واته...كه‌سێكی توره...كه‌سێكی ساده ....كه‌سێكی ئالۆز؟\n5★ ماوه‌ی چه‌ند ساڵه ولاتی خۆت جێ هێشتووه؟بیرت له گه‌ڕانه‌وه‌ی یه‌کجاری کردووه‌ته‌وه؟\n6★ به‌لای تۆوه خالی هاوبه‌ش له نیوان (دابران وسه‌فه‌ر)چیه؟\n7★ تۆ چی ده‌لێی بۆ تۆڵه‌سه‌ندنه‌وه ؟\n8★ کاک داوین تا ئێستا بۆ چ شتێك زۆر فرمێسكی رشتووه؟\n9★ به‌و پێیه‌ی ماوه‌یه‌کی زۆره دووریت له وڵاتی خۆت و که‌سو کارت پێناسه‌ی تۆ چیه بۆ ووشه‌ی (دابران)؟\n10★ لای کاک داوین شیعر چیه و شاعیر چیه؟\n11★ ئه‌مه‌وێت ئه‌م دوو دێره شعره‌م بۆ بنووسیت كه‌وا له ژیانت وون نابێت؟\n12★ چ شتێك داوین ناتوانێت له یادی بكات؟\n13★ چاوه‌روانی ناخۆشترین به‌شی ژیانه ئایا ئه‌و چاوه‌روانیه‌ی له‌ده‌رگای دلی داوینی داوا چییه؟\nبه‌سه‌ختی کاک داوینی بریندار کرد تا ئه‌و پله‌ی داوای لێسه‌ندنه‌وه‌ی مافی ئه‌ندامی بکات!!بـــــــــــۆچی؟\n15★ زانا ئه‌نجێلیكاده‌لێت:\n(هاورێی راسته‌قینه فرمێسكی یه‌كه‌مت ده‌بینی و دووه‌مت ده‌سرێته‌وه‌و سێیه‌مت راده‌وه‌ستێنێ)ئه‌مه لای تۆ چ ئه‌گه‌یه‌نێت؟؟\nدووباره و سێ باره زۆر به‌خێر بێت بۆ ئه‌م ساباته بڕ خۆشه‌ویستیه،،سوپاس بۆ ئه‌و کاته‌ی پێت به‌خشین\nئه‌گه‌ر پرسیاره‌کانم زوو بوون به‌دڵی خۆت وه‌لامیان بده‌ره‌وه کامیان زۆر قورس بوو ته‌رکی بکه هاهاها..\nڕێز و خۆشه‌ویستیم بۆت..\n#5 2011-08-06 12:32:24\nسه‌ره‌تا ده‌ستخۆش بۆ کاک سیروان بۆ سازدانی ئه‌م میوانداریه\nزۆر به‌خێرهاتی خاڵه داوین گیان\nزۆر خۆشحاڵ بوم به بینینی ناوه‌که‌ت له سابات\nبه‌هیوام کاتێکی خۆش به‌ریته سه‌ر و به پرسیاره‌کانمان ماندوت نه‌که‌ین\nجا به ده‌ست بکه‌م به پرسیاره‌کانم\n1/سه‌ره‌تا چۆن به یانه‌ی کوردژین ئاشنا بویت؟؟\n2/په‌یوه‌ندیت له گه‌ڵ ئاینی پیرۆزی ئیسلام چۆنه؟؟؟\n3/چ بابه‌تێک له کوردژین زۆر سه‌رنجی ڕاکێشاویت و پێی سه‌رسام بویت؟؟؟\n4/له یانه حه‌ز به هاوڕێیه‌تی چ ئه‌ندامێک ده‌که‌یت و حه‌ز ده‌که‌یت له نزیکه‌وه بیناسیت ؟؟به‌س ئه‌مه ته‌رکی نیه ههههه\n5/پێناسه‌ی خۆتم بۆ بکه به یه‌ک وشه؟؟\n6/تا ئێستا ڕوبه‌ڕوی حاڵه‌تێکی ناخۆش بویته‌ته‌وه که نه‌توانی هیچکات له‌بیری که‌یت ئه‌گه‌ر وه‌ڵامه‌که‌ت به‌ڵێیه ئه‌کرێ بزانین چی بوه؟؟؟\n7/چه‌ند ساڵه له کوردستان دورکه‌وتویته‌ته‌وه؟؟؟ئایا له‌و ماوه‌یه‌دا به سه‌ردان هاتویته‌ته‌وه؟؟وه به‌ڕای تۆ له‌و کاته‌ی جێت هێشتوه هیچ گۆڕانێک ڕویداوه؟؟؟\n8/په‌شیمان نیت له‌وه‌ی وه‌ی وه‌طه‌نی خۆتت جێ هێشتوه‌ه؟؟؟\n9/حه‌ز به ده‌نگی چ هونه‌رمه‌ندێک ده‌که‌یت؟؟؟وه ئه‌و گۆرانیه کامه‌یه که زۆرکات له‌به‌ر خۆته‌وه ئه‌یڵێیته‌وه؟؟؟\n10/پێناسه‌ت چیه بۆ ئه‌مانه:\nخۆشه‌ویستی یه‌ک لایه‌نه\n10/بابه‌تێکت نوسیبو له کوردژین به‌ناوی خۆشه‌ویستی ڕاسته‌قینه....ئه‌مه‌یه‌کێکه له‌و بابه‌تانه‌ی که زۆر زۆر پێی سه‌رسام بوم ئه‌توانم بزانم نوسینی ئه‌م بابه‌ته چۆن سه‌ریهه‌ڵدا له‌لای خاڵه داوین؟؟؟؟\n11/خاڵه داوین خۆشه‌ویستی کردوه....بو واتایه‌کی که هیچکات عاشق بویت؟؟؟\n12/پیاو زۆر به که‌می ئه‌گری ئایا خاڵه داوین هیچکات گریاوه ئه‌گه‌ر به‌ڵێ بۆچی؟؟\n13/حه‌زت ئه‌کرد کام پرسیاره‌م نه‌کردایه و جوابدانه‌وه‌ی بۆت زه‌حمه‌ت بو؟؟\n14/قورسترین پرسیار پرسیاری چ ئه‌ندامێک بوه له کۆتایی میوانداریه‌که پێمان بڵێ؟؟؟\nزۆر زۆر داوای لێبوردن ئه‌که‌م له زۆری پرسیاره‌کانم ببوره\nهیوادارم تا هه‌میشه له‌گه‌ڵمان به‌رده‌وام بیت و\nبه بابه‌ته جوانه‌کانی خۆت کوردژین بڕازێنیته‌وه\nماندونه‌بیت و بمێنیت بۆ ئێمه و کوردژین\nله‌کۆتایدا له‌گه‌ڵ ئه‌م گۆرانیه جێت ئه‌هێڵم بمێنیت به خۆشی\nدواترین جار ده‌ستكاری كراوه له‌لایه‌ن یوجین (2011-08-06 12:34:47)\n#6 2011-08-06 16:11:17\nسڵاو ڕێزو خۆشەویستیم بۆ ئێوەی بەڕێز\nخەرمانێک لەگوڵ و سینەیەک لەخۆشەویستیم بۆ هەموو دەستەی بەڕێوەبەرایەتی ئەندامە خۆشەویستەکانی یانەکەم،\nدەست خۆشی و ڕێزی بێ پایانم بۆ کاکە سیروان بۆ ئەم میوانداریەو بۆ ئەو ووشە جوانانەت ،\nهیوادارم کەبتوانم لەم میوانداریەدا لەئاست پرسیارەکانی بەڕێزتان بم ،\nمیوانێکی ڕؤح سوک بم ، لەگەڵ ڕێزم بۆ هەموان ،\n#7 2011-08-06 17:32:09\nوەڵام بۆ پرسیارەکانی بەڕێز هێمن زانکۆ\nدەست خۆش برای ئازیزم کاک سیروان\nپڕ بەدڵ بەخێرهاتنی برای زێدە ئازیزمان کاک dawin ئەکەم بۆ ساباتی ئازیزانی کوردژین و هیوای بەختەوەریان بۆ ئەخوازم .\nسەرەتا دەستخۆشی منیش بۆ کاکە سیروان بۆ ئامادەکردنی ئەم میوانداریە و ، سوپاسی بێ پایانم بۆ برای بەڕێزم کاکە هێمن زانکۆ ، فەرموو بۆ پرسیارەکانت لەخز مەتدام .\n١-( شام خۆشە ، وڵات شیرینترە ) کاک dawin وەک بزانم لەدەرەوەی وڵاتە!!لەهەندەران و لەوڵاتێکدا کەئەوپەڕی ماف و ئازادیەکانی تیا مسۆگەر کراوە بۆ هاوڵاتیان ، ئاخۆ بۆ بەڕێزتان قەرەبوی خەم و ،\nئازارەکانی دووری نیشتمانی دایک ئەکاتەوە ؟\n(شام شەکرە ، وڵات شیرینترە ) کەس نی یە لەومەبەستە خاوێنە هەڵە تێ بگات ، خاک شیرینە ، هەرلەبەر ئەوەیە زۆرینەی مرۆفەکان لەزۆربەی شارستانیەکان و بەشێکی گەورەی مێژوودا ، خۆشەویسترین ،\nکەسانی خۆیانی پێ دەسپێرن ، (خاک هەبونێکی بەرجەستەیە ، ئەگەر لێیشی دووربیت لەمێشکی خۆتدا هەر ئەتوانی بۆنی بکەیت )\nخاک ئەوەیە کەهەمیشە هەڵی گرتویت کەپێ بەپێت دەڕوات ، خاک ئەوەیە کەئاسۆت پێ دەناسێنێت .\nخاک بۆ هەموو کەس شیرینە ، زۆرینەی مرۆف و هەتا ئاژەڵ و پەلەوەرەکانیش عاشق بەزێدی خۆیانن، لای هەموو کەس زێد ئاڵوواڵاو ڕەنگینە ، بۆنی خۆشە ، دڵڕفێنە جێگای زیندەوەر گەلێکە ،\nکەمرۆف بەبینینیان شاد دەبێت .\nزێد وەکو باوەشی دایکە تێیدا وون نابییت ، لێ ی ماندوونابییت ، دڵ لێ ی فەرامۆش نابێت .\nکاکە هێمن :\nئەم وڵاتە کەمنی تیا ئەژیم ، وەکو لای بەڕێزت ڕونو ئاشکرایە لەهەموو ڕویەکەوە جوانە (شیرینە ) بۆجی بگەڕێیت تیایەتی ، هەر لەماف و لەئازادی ، سەربەستی ڕادەربڕین ، جوانی ...عەشق و.....\nبەڵام لەدڵی مندا شیرینترم بەجێهێشتوە ، لەسەر خواستی خۆشم نەبووە ، بەدڵنیاییەوە پێت ئەڵێم ، نەخێر .. نەمتوانیوە قەرەبوی خەمو ئازارەکانی نیشتمانم بکەمەوە جونکە :-\nغوربەت تاڵەو دەردی غوربەت تاسەر ئێسقان لەژان و ئازاردا مرۆف هەڵدەکۆڵێ .\n٢-پێت وایە نووسین هەندێ لەسیفەتەکان و کەسایەتی خاوەنەکەی تیا دەرئەکەوێت ؟\nهەموو نوسەرێک بۆ بەرهەمهێنانی کاری داهێنان شێوازی تایبەتی خۆی هەیە ، کەدەربڕینی کەسایەتی ئەدەبیەتی و ئەو دەنگەیە لەهاو پۆلەکانی جیا ئەکاتەوە .\nئەگەر باسی خۆم بکەم ، لەو دڵۆپە نووسینەم لەدەریایەک ، لەپێش جاوی بەڕێزتاندایە لەیانەی جوانی کوردژینم ، زادەی هەلو مەرجی رەخساوی ڕۆژگاری خۆیانن ،\nتاسەی ژوانێک کەتەنیا شەماڵ تەتەری دیاریکردنی هەوارگەی بووە ، گەڕانە بۆ ژێر سێبەری کەپرۆکەی عەشقێکی دۆڕاو ، فرمێسک بۆ مەرگی خۆشەویستیم ، حەسرەتی ئەو خەون و خولیایانەی ،\nیان هەرنەهاتونەتە دی ، یان لەناوەڕاستدا پەراش پەراش بون .،\nبەدڵنیایەوە ئەم سیفەتانە لە کەسایەتی داویندایە .\n٣- ئاستی ئێستای ڕۆشنبیری گەنجانی کورد لەئێستاداو لەکوردوستاندا جۆن لێک ئەدەیتەوە ؟\nئەتوانم بڵێم تائەندازەیەک ڕوی لەپێشکەوتنە ، لەجاو ساڵانی پێشودا ، لەسەر ئاستی ڕۆشنبیری بەخاوی هەنگاو ئەنێت بەرەو سەرکەوتن .\n٤- ئاستی یانەی کوردژین و ئەندامان و دەستەی بەڕێوەبەرایەتی جۆن هەڵ ئەسەنگێنی??\nلەئەمڕۆدا ماڵپەڕەکانی ، سبەی و لفین ،، کوردستان پۆست لەماڵپەڕە دیارەکانی ئێمەن ، لەنێویاندا ماڵپەڕو یانەی کوردژینیش لەلای من لائاستێکی پرشنگداردایە ،\nبەڕاستی ئەندامی لێهاتوی تێدایە یانەی کوردژین زۆر جالاکن و مایەی شانازین ، ڕێزو خۆشەویستیم هەیە بۆ دەستەی بەڕێوەبەرایەتی ، من هەمویان بەمامۆستای خۆم ئەزانم ، مەمیشە لەهەوڵی جوانکردنی ،\nیانەی کورد ژینن ، هەموشیان بەئەرک و ماندوو بونی خۆیان ئەو شوێنەیان پێ بەخشراوە.\nبەهیوای سەرکەوتنتان .\nزۆر سوپاس بۆ بەڕێزت خۆشحاڵ بووم کاکە هێمن زانکۆ .\n#8 2011-08-06 19:33:46\nبەخێرھاتنێکی زۆۆر گەرمت دەکەم برای زۆۆر ئازیزمان کاکە داوێن خۆشبەختین بە میوانداریکردنت و میوانێکی ئازيز و رۆح سوکی لامان بابەتە جوان و ڕازاوەکانت ھۆکارێکن بۆ ئەوەی ئێمە ئاشنای بەڕێزتان ببین و من پێشەکی دەست خۆشیت لێدەکەم بۆ ئامادەکردنی ئەو بابەتە جوانانەت کەبەراستی ماندوو بوونی زۆریان پێوە دیارە خوازیارم بەردەوامبیت لەگەڵمان و ئاشناببین بەبابەتی جوان و جوانتر لەلایەن بەڕێزتەوە\nئيستــا پرسیارەکان و خوازیارم ماندووت نەکات نوسينى وەڵامەکان\n₪. ئه‌و ڕۆژه‌ی بوی به ئه‌ندامی کوردژین چ هه‌ستێکت هه‌بوو ؟؟\n₪. قورسترین کات که هه‌رگیز ناتوانیت له بیری بکه‌یت چ کاتێکه؟؟\n₪. كاك داوين که‌سایه‌تی خۆی له چ شتێکیا ده‌بینێته‌وه؟؟\n₪. چ کاتێک هه‌ست به ئاسوده‌یی رۆحت ئه‌که‌یت ؟؟\n₪. چۆن ئه‌روانێته مرۆڤی هه‌ژار؟ ھەژاری چ مانایەکی ھەیە لای تۆ ؟؟\n₪. گریان ئاسودەیی بەمرۆڤ دەبەخشێت کاک داوێن گریاوە ،وەک دەڵێن پیاو کەمتر دەگری ؟؟\n₪. چۆن کاته‌کانى ژیانت دابه‌ش کردوه ؟ ھەرچۆن بۆت گونجا وا به‌ڕێوه‌ی ده‌به‌یت ؟ یان رێک خستن لەژیانت ھەیەو گرنگی بەکات دەدەیت چونکە وتراوە کات شمشێرە نەی بڕی دەت بڕێ؟!\n₪. وەک تێبینی بابەتەکانی منت کردبێت چۆن دەیان بینیت پێتوایە توانیوومە سودبەخشبم ؟!\n₪. بەسەرھاتێکی خۆشمان بۆ بگێرەوە و ئەم لاو ئەولا نەکەیت ھا هههه گاڵتە دەکەم بەس ھەر بۆمان باسکە ههه ؟؟\nھیوای سەرکەوتن و تەمەندرێژیت بۆ دەخوازم بەھیوای ماندوونەبوونت\n:: سەنگین ::\n#9 2011-08-06 19:35:19\nده‌ست خۆشی له کاک سیروان ده‌که‌م بۆ ئه‌م میوان داریه\nبه‌خێر بێت کاک داوین بۆ ساباته جوانه‌که‌ی کوردژین\nئه‌مه‌ش پرسیاره‌كانی من...\n1.به چ جۆره که‌سانێک ده‌لێت تۆ باشترین که‌سیت...؟؟یاخود تۆ خراپترین كه‌سیت..؟؟\n2.ئه‌و شته چییه که خه‌یاڵه‌کانی تۆی داگیر کردووه ...؟؟\n3_دایـــــك لای تۆ چی ئه‌گه‌یێنئ؟ قه‌ت بۆ دایکت گریاویت؟؟\n4 - ته‌نیای ئه‌ومیوانه ناوه‌خته‌یه که دوور تا نزیک هه‌موومان پێشوازی لێده‌که‌ین گووزارشتی به‌ڕێزتان بۆئه‌وده‌سته‌واژه‌یه چی یه؟؟؟\n5 - چی به‌و که‌سه ئه‌ڵێیت که په‌یمان شکێنه و خیانه‌ت کاره؟\n6 - لێبوردن کاری مرۆڤی گه‌ووره‌یه و حه‌زکردن له تۆڵه‌سه‌ندنه‌وه کاری مرۆڤی ترسنۆکه!!\nدووباره به‌خێر بێت هوای ته‌مه‌ن درێژی و له‌ش ساخیت بۆ ئه‌خوازم\nدواترین جار ده‌ستكاری كراوه له‌لایه‌ن پــــــرژه (2011-08-06 19:55:33)\n#10 2011-08-07 01:21:28\nGlenakamوەڵام بۆ پرسیارەکانی بەڕێز\nزۆر سوپاس بەڕێز گڵێنەکەم ، دەستی کاک سیروانیش خۆش بێت .\nبەڕێزیت لەخزمەتدام بفەرموون\nغەریبی ئەو ئازارە بەردەوامەیە ڕۆژانە درێژبۆتەوە بە درێژای ئەو ماوەیەی کە لە نیشتیمانم دائەبڕێ، گیانێکە بەبێ ڕۆح ، غەریبی وون بونە ، غەریبی ژانە .\nساتەکانم گوزەراند ، تابگەمە بەختەوەری بەڵام ، بێ ئاگابووم لەوەی کەساتەکان خۆیان بەختەوەری بوون .\nبەڕێز گلێنەکەم ، هەر جاوم لەو سات و کاتەیە ، هەر ئەڵێم ئەبێ کەی بێت ، بەخاکی ووڵاتەکەم شادببمەوە ، بەڵام هەر لەوکا تانەشدا ، ترس دام ئەگرێتەوە ،\nترس بۆ گەڕانەوە ی ڕۆژگارە لیخنەکان ، ترس لەداهاتووم کەبگەڕێمەوە بەیەکجاری ... نازانم ئەبێ ڕۆژگار ج دیاریەکی لەکەشکۆڵەکەیدا بۆ هەڵگرتبم .\nبەڕێز گلێنەکەم ، من ساڵی ١٩٩٤ کەهاتم بۆ ئەوروپا گەنجێکی جوان و پرج ڕەش بووم ، بەڵام ئێستا تەمەن بەرەو ژور ئەڕوات بۆ ١٨ ساڵ ئەڕوات لەو گێژاوەدام\nبڕیاری گەڕانەوەی یەکجاری زۆر سەختە .\n(ئەو ئاواتەی کەهەردەم خۆزگەی بۆ دەخوازم سەربەخۆی کۆماری کوردوستانە ).\nنازناوی داوین ، کورت کراوەی ناوێکی کوردیە بەناوی( داری ئەوین ) ئەویش یەکێکی ترە لەناوە نهێنیەکانم لەیانەی کوردژین .\n(باشتر وایە لەگەڵ زاناکان بگرین ... وەک لەوەی لەگەڵ شێتەکان پێبکەنین ).\nلەیانەی کوردژین زۆر ن ئەو ئەندامانەی بابەتی جوانیان هەیە کەتایبەت بەخۆیانە ، بەزۆربەیان سەرسامم (ناوەکان زۆرن ، ناوی کەس ناهێنم ) هەموو ئەندامان بەڕێزو خۆشەویستن لەلای من .\nلەگوگل ، ئەگەڕام بۆ مانای ووشەیەکی کوردی بەرامبەر زمانی ئەڵمانی ، بەڕێکەوت یانەو ماڵپەڕی کورد ژینم دۆزیەوە .\nمنیش کاتێکی خۆش و شاد بۆ بەڕێزتان ئەخوازم ، ئاسودەبیت .\nدواترین جار ده‌ستكاری كراوه له‌لایه‌ن dawin (2011-08-07 01:30:37)\n#11 2011-08-07 06:30:25\nده‌سته‌کانت خۆشبێت کاکه سیروان بۆ ئاماده‌کردنی میوانداری کاک داوین\nبه‌خێهرهاتنی کاکه داوین ئه‌که‌م هیوای ته‌مه‌ن درێژی و به‌خته‌وه‌ریت بۆ ئه‌خوازم\nبه‌و پرسایرانه‌ی ئه‌یکه‌م هیوادارم ماندوت نه‌که‌م\nئایا چی سیفه‌تێک له مرۆڤا زۆۆۆر پێت ناشرینه ؟ وه ئه‌و که‌سایه‌تیه‌ت به‌رجاو ئه‌خات؟\nئایا ترسنۆکی چۆن پێناسه ئه‌که‌یت ؟ وه مرۆڤی ترسنۆک تا چه‌ند نرخی هه‌یه لای تۆ ؟ ئایا مرۆڤێکی ترسنۆکی ؟ /هه‌ڵبه‌ته جگه له ترس له خوای گه‌وره\nئایا غیره‌تی ئینسان واته چی ئینسان واته چ سیفاتێکی ئینسان ؟\nئایا هاورییه‌تی نێت به سه‌رکه‌وتو ئه‌زانیت ؟ ئایا مجاملی هاوڕییه‌تی له ناو نێت ئه‌کرێت ڕه‌نگدانه‌وه‌ی هه‌بێت له ده‌ره‌وه‌ی نێت ؟\nهه‌ر ئه‌وه‌نه بو پرسیاره‌کانم هیوادارم ماندوت نه‌که‌م خۆشحاڵبوم کاتێکی خۆش\n#12 2011-08-07 09:52:11\nده‌ست خۆشی له کاك سیروان ئه‌که‌م بۆ ماندوبوونی .....\nزۆر زۆر به‌خێرهاتنی به‌ڕێزتان ئه‌که‌م کاکه داوین به هیوام کاتێکی خۆش له‌گه‌ڵ هاوڕێیانا به‌سه‌ربه‌ریت\nو ماندوو نه‌بی له وه‌ڵامدانه‌وه‌ی پرسیاره‌کان\nمنیش ئه‌م چه‌ن پرسیاره له جه‌نابتان ئه‌که‌م :\n1- پێناسه‌ی کاکه داوین چیه بۆ ژیان ؟\n2- کاکه داوین به چ شتێك زۆر توڕه ئه‌بێت ؟\n3- له چ شتێکی ژیانت په‌شیمانی ؟\n4- کاکه داوین داوات لێئه‌که‌م ئامۆژگاریه‌کم بکه‌یت ، چیم پێئه‌ڵێیت ؟\nدووباره به‌خێرهاتنی تۆی به‌ڕێز ئه‌که‌م و هیوامه هه‌رده‌م سه‌به‌رز و کامه‌ران بیت.\n#13 2011-08-07 10:56:55\nبه‌خێر هاتنت له‌گه‌ڵ مۆسیقایه‌كی پڕ له پاكێتی پیانۆیه‌ك ئه‌كه‌م ،،\nله‌گه‌ڵ شنه با ڕۆمنسییه‌كانی خۆشه‌ویتی كوردستانت\nله‌گه‌ڵ هه‌ناسه نوێیه‌كانی منداڵێك ،،\nله‌گه‌ڵ پیرێكی ناخ پڕ له گه‌وره‌ی و ته‌قوا به‌خێر هاتنت ئه‌كه‌م ...\nئه‌خوازم ماندووت نه‌كه‌م به‌م پرسیارانه‌م :\nوتنت بۆ ئه‌م دوو وته‌یه چی یه ؟\n"پێشه‌وای مرۆڤایه‌تی(محمد ، ص)" ده‌فه‌رموێت :\n* هه‌موو ئاده‌میزادێك هه‌ڵه ده‌كات ,, وه باشترین هه‌ڵه كاران ته‌وبه کارانن...*\nشکسبير دەڵێ :\nخۆشت بووێم يان رقت لێم بێت\nگەر رقت لێم بێت هەميشە لەخەياڵت دەبم.\nئه‌و كاتانه‌ی كه له‌گه‌ڵ خۆت به‌ته‌نیا دائه‌نیشیت ،، هه‌ستت به‌چی كردووه ،،\nبیركردنه‌وه‌كانت خه‌یاڵ بوون یا واقیعێكی نزیك ؟؟؟\nتـه‌قـوا چـی یـه لایـی بـه‌ڕێـزت ؟؟\nئه‌خوازم ماندووم نه‌كردبێت ،،\nهیوامه هه‌میشه ته‌ندروست باش و به‌خته‌وه‌ربیت\nئاسوده‌یی بۆ تۆی به‌ڕێز .\n#14 2011-08-07 11:27:43\nدةستةكانت خؤش بيت كاك سيروان بؤ ئاماده كردنى ئةم ميواندارييه\nزؤر بةخيرهاتنى بةريز كاك داوين ئةكةم\nهيواى خؤشبةختى و تةمةن دريزيت بؤ ئةخوازم...\n1. هةركيز ئاواتت خواستووه كه بكةرييتةوه بؤ رابردوو ؟\n2. هةركيز له نائوميدييا كرياويت و وتووته خؤزكه ئةمه وا نةئةبوو ؟\nداواكارييةكى بجوكم له بةريزتان هةيه..\nدةميكه له كةسيكى ئازيزم زويرم وه هةلةى من بوو بةلام هةرجةند ئةكةم جورئةتى ئةوةم نييه كه لةكةل ئةو كةسه قسه بكةم, تةنانةت ناتوانم سةيرشى بكةم\nئاتوانى بؤ ئةمه ئامؤزكارييةكم بكةيت ؟\n#15 2011-08-07 15:18:58\nسەرەتا دەست خۆشی لە کاکە سیروان دەکەم بۆ دانانی ئەم بابەتە جوانە و بەخیر هاتنی کاکە داوین یش دەکەم ..\nپێش ئەوەی دەست بەو چەند پرسیارە بکەم کە تا ئێستا نازانم چی ئەپرسم ههههه زۆر دەمێكەیە عەوداڵی ئەوەم بزانم (( داوین)) واتە چی ؟\nئێهــ ئینجا بێمە سەر پرسیارەکان ...\nلە كاك داوین ئەپرسم خەڵكی کوێیە لە کوردستان ؟\nحەز دەکەم یەک دوو پرسیاری ئەدەبیت لێ بکەم...\nوەکو دەزانین مێژوی ئەدەب لە کوردستان وەکو نەتەوەکانی تر زۆر دەمێك نیە هەیە تەنها هەزار ساڵە .. چونکە ئەگەر ئێمە سەیری نەتەوەکانی دەورو بەرمان بکەین هەموو مێژووی ئەدەبیان لە ٢٠٠٠ ساڵ و زیاترە ... رەخنەی ئەدەبیش لەگەڵ سەرهەلدانی نووسینی دەقەکە وە دروست دبێت ... ئایا پێت وایە رەخنەی ئەدەبی لە کوردستاندا بە کوێ گەیشتووە ؟ وەکو دەزانین تا سەد ساڵێك بەر لە ئێستا لەگەڵ دەرکەوتنی رۆژنامەی کوردستان و ئەوانی تر،رەخنەی ئەدەبی سەری هەلداوە بە تەواوی چونکە ئێمە تا بەر لە ئەوکاتیش تەنها بە شیعر شاعیرەکانمان وەکو ئەحمەدی خانی و حاجی قادر و نالی و سالم و هەندێکی تر بە شیعر نووسیویانە ..وە ئایا پێت وانیە کورد کەسێكی پسپۆری وای نیە کە بە مانای کەلیمە ناوی رەخنە گر بێت ؟ چونکە وەکو دەزانین رەخنە گر دەبێت شارەزا بێت لە ئەدەبی زۆربەی میلەتانی دونیا و شارەزایی لە بوارە سیاسی و ئابوری کۆمەلایەتی و هەموو بوارەکانی تردا هەبێت ؟\nوەکو نووسەرێك حەز دەکەم پرسیارێكت ئاراستە بکەم ..ئایا نووسینی رۆمان لەناو کوردا ..مەبەستم بە پارچەی سۆڤێتیشەوەیە .. چۆن هەلدەسەنگێنیت ؟\nلە باشوری نیشتیمان نووسەرمان زۆرە بەلام پێت وانیە ئەو زۆری و بۆریە و نووسەر بوەتە هۆی لاواز کردنی رۆمان لەناو کورددا ؟ هەرچەندە هەموومان شارەزاییەکی ئەوتۆمان نیە لە نووسین وبلاو کراوەی پارچەکانی تری کوردستان بەلام ئایا پێت وانیە زمانی نووسینی رۆمان لە باکور و رۆژەهەلاتی نیشتیمان پاراوتر بێت وەك لە باشور ؟ کەچی ئەوان لەژێر دەستی داگیرکەریشن ؟ ئیمە وەکو ئەو سەرۆکانەی خۆمان جاروبار ئەو سەربەخۆییەشمان پێ دەفرۆشنەوە دەڵێین ئێمە سەربەخۆشین هێشتا زمانی نووسینمان پاراوتر نیە لەوان ؟\nدواپرسیاریشم سیاسی ئەبێت\nئایا كاك داوین وەکو ڕۆشنبیرێك چۆن دەروانێتە داهاتوی کوردستان دوای ئەوەی ئەو شەپۆلە خۆپیشاندانانە ناوچەی خۆر هەلاتی ناوینی گرتەوە بە کوردستانیشەوە ؟ئایا پێی وایە کە ئەمە چاوەروانی گۆرنکاریەکی زۆر گەورەی لێ دەکرێت دوای ئەوەی حوسنی موبارەك و بن عەلی لەسەر تەختی دەسەلات رۆشتن و چاوەروانی رۆشتنی قەزافی و ئەسەد و عبداللە صالحیش دەکرێت ؟\nلە کۆتاییدا زۆر بەخیڕ هاتنت دەکەم هیوادارم لە پرسیارەکانم گەیشتبێتی... دەست خۆش بۆ كاک سیروانیش دەکەم دووبارە ..\n#16 2011-08-07 15:49:39\nده‌ستت خۆش بێت کاکه سیروان گیان بۆ بانگێشت کردنی ئه‌م میوانه رۆح سوک\nو پر له زانیاری و ده‌ست ره‌نگینه‌ی نێو یانه‌ی کوردژین خۆشهاڵین به میوانداری کردنی\nوه‌ها که‌سێکی به توانا و لێهاتوو بۆ نێو ساباتی کوردژین،،،،\nکاکە داوین گیان منیش هەر وەکو ئەندامێکی ئەم یانەیە ئەموێت لەم ساباتەدا لەگەڵتدا بەشدار بم\nبە چەند پرسیارێک هیوام وایە ماندووت نەکەم بە پرسیارەکانم..\n1 - هۆنراوەی\nهەستێکی زۆر قوڵ و خەمناکی تێدا بەدی دەکرێت\nئایا دەکرێت هۆکاری نوسینی ئەم هۆنراوەیەمان پێ بڵێت؟؟ چی وای ڵێت کرد ئەمە بنوسیت.\n2 - ئایا بیركردنه‌وه له ڕابردوو داهاتوو ساز ده‌كات ،،؟\nاخود ئایا ئەتوانی ناخت بشۆیتەوە لە رابردوو واز لە رابردوو بهینی بۆ داهاتوو ..\nئەگەر چی خۆشیش بووبیتن یان ناخۆش!\n3 - مرۆڤ له‌سکی دایکی دا به ته‌نهایه ، که ده‌خه‌وێت هه‌ر بۆ خۆی ده‌خه‌وێت ،\n4 - (خوشک ، برا ، هاورێکه‌ت) که‌سانی دیکه ، چۆن بزانن که تۆ خۆشت ده‌وێن ؟\n5 - بۆچی له نێو سه‌رجه‌م یانه کوردیه‌کاندا یانه‌ی کوردژینت هه‌ڵبژارد؟\nکوردژین چی به تۆ به‌خشی؟ چۆن پێناسه‌ی کوردژین ده‌که‌یت ؟\nده‌سته‌ی به‌رێوه‌به‌رایه‌تی ئه‌م یانه‌یه چۆن هه‌ڵده‌سه‌نگێنیت ؟؟ داهاتوی کوردژین چۆن ده‌بینیت ؟\nپێشنیارت بۆ کوردژین چیه ؟؟ یانه و ماڵپه‌ر كامیان پێش كه‌وتوو تره ؟ كامیان زیاتر به‌لای تۆوه گرنگه؟\n6 - پێناسه‌ی کاکە داوین بۆ هاورێێه‌تی له نێت چی یه ؟\nچۆن هاورێیه‌تی له نێت هه‌ڵده‌سه‌نگێنیت؟؟\nوه چی به‌وانه ده‌ڵێت که له‌سه‌ر بنه‌مای درۆ هاورێێه‌تی له نێت ئه‌به‌ستن؟؟\n7 - وه‌کو ده‌بینینی خۆشه‌ویستی له رێگه‌ی نێته‌وه تا راده‌یه‌ک په‌ره‌ی سه‌ندووه ،،\nتا چه‌ند به‌رێزتان له‌گه‌ڵ ئه‌م جۆره خۆشه‌ویستیه‌دان و تا چه‌نده به‌لاتانه‌وه سه‌رکه‌وتووه؟؟\n8 - ئامۆژگاریت چیه بۆ ئه‌و که‌سانه‌ی که نیازن سه‌فه‌ر بکه‌ن بۆ تاراوگه؟\nدووبارە زۆر زۆر بەخێر بێت هاورێی گیان بۆ نێو ئەم میواندارییە\nخۆشحاڵ بووین بە میوانداری بەرێزتان...\n#17 2011-08-07 16:11:57\nبرای بەڕێزم بەرخێر بێی بۆ ساباتی کوردژیژی خۆشەویست ...\nماشاءالله هاوڕێیان پرسیاری زۆریان کردووە و شتێکی وایان نەهێشتووتەوە، بەهەر حال ئەمەوێ چەند پرسیارێک ئاراستەی بەڕێز بکەم\n1. لە چ هەڵوێستێکی ژیانت پەشیمانیت و هەمیشە لەگەڵ ناختایە و داخت پێ ئەکێشێ ؟ هەروەها هەڵەیەکی وات کردووە لە ژیان دا کە بووبێتە ئەزمەەنێک بۆ داهاتووت ؟\n2. ئەگەر هەلی ئەوەت هەبووایە تەمەن بگەڕێنیتەوە، ئەگەڕایتەوە بۆ ڕابردوو ؟ بەو مەرجەی هەمان ئەو ڕابردووەی لە ژیانتدا ڕوویداوە ؟ ئەگەر نەخێر، هۆکارەکەی چیە ؟\n3. پەیوەندیت لەگەل سیاسەت چوونە ؟ تا چەند سیاسەت بوونی هەیە لە ڕۆژانەکانی ژیانت دا ؟ وە پێت وایە ژیان بێ سیاسەت بوونی هەبێت، بەو مانایەی ژیان بەستراوەتە بە سیاسەت ؟\n4. کاری ڕۆژانەت چیە ؟ بە واتایەکیتر لە چ کارێک دا ئەزموونت هەیە ؟ ئەگەر ئەو کارەت نەبوایە حەز دەکرد لە چ بوارێک کارت بکردایە و بۆچی ؟\n5. پلەی خوێندنی بەڕێزتان چیە ؟ تا چەند لێی ڕازیت ؟ هەروەها لەگەڵ خوێندنەوە چوونیت ؟ و زیاتر چی دەخوێنیتەوە ؟\n6. ئاماژەت بەوە دا کە خەونی گەورەت سەربەخۆیی کۆماری کوردستانە ... ئایا گەشبینیت بە هەوڵەکانی سیاسەتوانانی ئەمڕۆی کورد بۆ دەستەبەر کردنی ووڵاتێکی سەربەخۆ ؟\n7. چۆن دەڕوانیتە داب و نەریت و کلتوری کۆمەڵگای کوردی ؟ ئایا کەسێکی نوێخوازیت ؟ یان پێت باشە سوود لە ئەزموونی ڕابردوو وەربگیرێت ؟\n8. سەرنجت چیە بۆ ئەم تێڕوانینە : ئەوانەی لە یاد دەکرێن هەرگیز ئەوانەیان بیر ناچێتەوە کە لە یادیان کردوون ؟\n9. لە هەندەران چی فێر بووویت ؟ چی وای لێ کردیت ووڵات بەجێ بێڵیت (تەنها یەک هۆکار کە سەرەکیترینە) ؟ هەروەها هەندەران چی لە سەندوویت ؟ بەو پێیەی قەرەبوو کردنەوەی نەبێت ؟\n10. پێت وایە سەختی ژیان هەموو شتێک بە مرۆڤەکان ئەکات ؟ یاخۆد قەدەری مرۆڤەکانە وا ئەکات ژیان لای هەندێ کەس سەخت بێت ؟ چ پەیوەندیەک لە نێوان ژیان و قەدەر دا ئەبینیت ؟\nماندوو نەبیت، هەر بژین\n#18 2011-08-07 18:04:51\nوەڵام بۆ پرسیارەکانی بەڕێز سۆزی\nمنیش زۆر سوپاسی بەڕێزتان ئەکەم هەمیشە جێگای ڕێزو خۆشەویستی منن .\nفەرموو بەڕێزەکەم بەئارەزوی خۆت پرسیار بکە.\nناوی ڕاستیم ئیبراهیمە .\nئیبراهیم لە ١٥ ی مانگی مایسی ساڵی ١٩٦٤ لەشاری کەرکوک لەخێزانێکی هەتابڵێی هەژار جاوم بەدنیا هەڵهێناوە، بەڵێ ژیانی هاوسەریشم پێک هێناوە .\nمن تەمەن وەک کورتە فلیمێک دەیبینم .\nداوین کەسێکی هەتابڵێ ی سادەو تاسەر ئێسقان خاکیم و هەتابڵێ ی لەسەر خۆو هێمنم.\nلە ٢٠ی نیسانی ساڵی ١٩٩٤ وڵاتم بەجێهێشتوە ، لەپرسیاری بەڕێز گلێنەکەم ئاماژەم بەگەڕانەوەی یەکجاری کردوە .\nسەفەر پەتی سێدارەی دابڕانە بەرهەمهێنی ژان و ئازارە و زۆر جار بکوژە\nمن هەرگیز لەگەڵ تۆڵە سەندنەوە نیم ، بەڵکو لایەنگری لێبوردەیم.\nبۆ کۆجی دوایی دایکی بەڕێزم ، زۆر بەداخەوە نەمتوانی بۆنی دواهەناسەکانی هەڵمژم لەساڵی ٢٠٠٧ کۆجی کرد و بۆ دواجار بەجێیهێشتم بەداخەوە نەمبینیەوە .\n9★ ؟به‌و پێیه‌ی ماوه‌یه‌کی زۆره دووریت له وڵاتی خۆت و که‌سو کارت پێناسه‌ی تۆ چیه بۆ ووشه‌ی (دابران)\nسەختترین ووشە کەهەرگیز دڵ وجەستە بەرگەی ناگرێ دابڕانە .\nشیعر هونەرێکی ناسکەو دەربڕێن و پیشاندانی ناخەکانە ، شاعیریش کوشتەی دەربڕینی ئەو ناسکی و هەستەیە .\nهەموو شەوێ لەدور ووڵات\nکەجاوانم ئەنوقێن و دێنەوە لات\nلەماسی ناو گۆماوێک ئەجن ،\nخەونی گەورەیان ناو دەریایە ،،\nکەدەگەنە هەواری کۆن و زادگەیان ..\nبەزایەڵەی فرمێسکەوە بەئاگایە .\nدرۆ و خیانەت .\nخودی دەرگاکە خۆیەتی جاوەڕێم بکرێتەوە ،بەدوای یەکەیەکەی ساتەکانی ڕابوردوما بەنێو سێبەرە تاریکەکانی یادما بگەڕێم ، هەموو ئەوکاتانەی کە نەمریان لەخەیاڵی مندا نۆشیوە بێن و بجن .\n14★ ئه‌م بابه‌ته به‌سه‌ختی کاک داوینی بریندار کرد تا ئه‌و پله‌ی داوای لێسه‌ندنه‌وه‌ی مافی ئه‌ندامی بکات!!بـــــــــــۆچی؟\nلەبەر ئەوەی هەستی هاوڕێکانمی تیا بریندارکرا و بۆ خۆم گوێم نەدایە ،باڵام هاوڕێکانمم لەخۆم خۆشتر ئەوێت .[url=\nئەو هاوڕێیە هاوڕێیە کەئەتگرێنێ ، فرمێسکەکانت ئەبینێ لەهەمان کاتدا لەناخۆشیەکا ندا هاوڕێ یباش سەبوری یە بۆ ڕۆح ئازارەکانت ئەحەوێنێتەوە ، هاوڕێ یباش وەکو ڕوناکی مانگ وایە هەموو کات نایبینی .\nماوتە کاولیکەی هەناسەم لەبەر بڕا\nگاڵتە ئەکەم بەڕێزەکەم زۆر خۆشحاڵ بووم کاتت شاد بەڕێزی ...\nدواترین جار ده‌ستكاری كراوه له‌لایه‌ن dawin (2011-08-07 18:10:53)\n#19 2011-08-07 20:16:23\nسه‌ره‌تا له ناخی دڵمه‌وه به‌خێرهاتنت لێده‌که‌م کاکه داوین هیوای سه‌رکه‌وتن و به‌خته‌وه‌ریت بۆ ده‌خوازم له‌کاره‌کانی رۆژانه‌ت و نیو یانه و ده‌ست خۆشی هه‌وڵ و ماندوو بون لێده‌که‌م و چالاکی به‌رێزتان له به‌خشینی زانیاری به‌سود و پڕ به‌ها له راده‌به‌ده‌ره بۆ ئێمه بۆیه ئه‌خوازم له‌گه‌لمان به‌رده‌وام بیت و هه‌میشه به‌خته‌وه‌ر و ئاسوده بیت و خۆشحالم که به‌رێزتان یه‌کێکیت له میوانانی سابات و هه‌ست به دلخۆشی ده‌که‌م وه‌ک ئه‌ندامێک و برا بجوکێک به‌شداربم له‌گه‌لت و جه‌ند پرسیارێکت ئاراسته بکه‌م هیوادارم که ماندووت نه‌که‌م\n1- ئایا ته‌کنه‌لۆژیای سه‌رده‌م وه‌ک ئه‌نته‌رنێت و رۆژنامه ئه‌لیکترۆنیه‌کان تا چه‌ند کاریگه‌ریان هه‌بووه له‌سه‌ر بنیاتی شیعری ؟\n2- له‌هه‌ر قۆناغێکی شیعری زمان ده‌ورێکی کاریگه‌ری هه‌یه له سه‌ر ده‌قه‌کان ئه‌و زمانه‌ی تا چه‌ند بۆته ئاراسته‌ییه‌کی جیاواز بۆ ئه‌وه‌ی ناخی خۆتی پێ بنوسیه‌وه ؟\n3-هۆنراوه ئه‌و هه‌سته له بن نه‌هاتووه‌ی که هه‌رگیز شاعیر لێی تێر نابێت ئایا " داوین " تا که‌ی ده‌توانێت له‌م هه‌سته بروانێت ؟\n4- چۆن له‌زۆری بۆری رۆژنامه‌و پێگه ئه‌لیكترۆنیه‌كان ده‌ڕوانی؟\n5- ئه‌گه‌ر تاراوگه نه‌بوایه ئاراسته‌ی ژیانی کاکه " داوین " له کام ئاقاره‌وه سه‌رچاوه‌ی ده‌گرت ؟\n6- دیل کارنگی ده‌لێت " بیر له رابردوو مه‌که‌ره‌وه داهاتووت ئه‌مرۆیه سبه‌ت نادیار " ئایا به‌رای کاکه داوین ئه‌م وته‌یه‌ی دیل کارنگی چۆن لێک ده‌درێته‌وه به بیرو رای خۆت ؟\n7- ژن ئه‌و ئاقاره مه‌زنه‌ی ئێستا به‌لام کۆمه‌لێک غه‌درو ناحه‌قیه‌ک که ده‌رهه‌ق به ژن ده‌کرێت به‌رێزتان چۆن ده‌رواننه ئه‌م دیارده ناشارستانیانه ؟\nلێره‌وه پرسیاره‌کانم راده‌گرم چونکه ره‌نگه ماندووت بکه‌م له‌کاتی وه‌لامدانه‌وه‌یان\nدووباره به‌خێر هاتی سه‌رچاوانم و برای ئه‌زیز و خۆشه‌ویستیت\nبه‌خته‌وه‌ر و ئاسوده بیت\n#20 2011-08-08 00:41:21\nوەڵام بۆ پرسیارەکانی یوجینی بەڕێزم\nمنیش خۆشحاڵتربوم ، دەستی کاکە سیروانیش خۆش\nفەرموو خوشکەزاگیان لەخزمەتتدام.\nبەڕێکەوت .. لەپرسیاری هاوڕێیان ئاماژەم پێداوە .\nلەخوابەزیاد بێت مرۆفێکی موسڵمانم ،لەگەڵ ئەوەش ١٨ ساڵە لەئەوروپا ئەژیم بەڵام لەئاینی پیرۆزی ئیسلام لام نەداوە .\n(ئێ خوشکەزا جوانەکەم بۆ شەڕم بۆ ئەنێیتەوە ) یوجین گیان بەڕێزەکەم بابەتی زۆر جوانی تیا نوسراوە ، بەزۆربەیان سەرسامم .\n( بەخوا تۆ زۆرت پێیەو کەمی دەردەخەی ) خوشکەزا گیان ، باجارێ خۆم بخەمەوە ساغی ، یارەبی تۆبە تتێشم لێک جوو ، باخۆم ساغ کەمەوە ، من خۆم بەهەموو ئەندامان بناسێنم و بزانن من کێم ،\nئەو وەختە منیش بیرێکی لێ ئەکەمەوە .\nکوەر تۆزێ ڕەحم ? ٤٨ ساڵی ئەو تەمەنە م بەیەک ووشە بۆت پێناسەبکەم !! جارم نی یە بەجاوان ((( ئاوارە))) ،\nنەخێر لەو حاڵەتەم توش نەبووە .\n١٨ ساڵە بەجێم هێشتوە ، هەتائێستا لەساڵی ٢٠٠٠ یەک جار گەڕاومەتەوە ، لەپرسیارەکانی هاوڕێیان ئاماژەم پێداوە .\n(خوشکە زاگیان من وەتەنم جێنەهێشتوە بەڵکو نەیانهێشت جێنشینی بم ) لەکەرکوک لەزێدی باپیرانم دەریان کردین ، جارمان هەر شاری سلێمانی بوو ، ئێ لەوێش هەر شەڕی ناوخۆ بوو ،\nتەنیا جارە ، لەو سەردەم و ڕۆژگارە ... ئەم ژیانە بوو کەبەدەستی خۆم هەڵمبژارد ..\nئێ .. دەتۆ وابڵێ ئاوا دووپرسیاری خۆشیشم لێبکە ، زۆر گوێ لەگۆرانیە کۆنەکان دەگرم ، زیاتر مامۆستا صاڵح دیلان .. عەلی مەردان .. قادر دیلان .. بەڵام زۆرتر ئەم گۆرانیەی کەمال موحەمەد هەمیشە ،\nگوێ ی لێدەگرم و لەناخی داویندایە ،بارانە ،، بارانەکەیەتی ،ئەمەش کۆپلەیەکیەتی :-\nبارانە بارانە ، ئەمشەویش ، زامەکەم دووبارەیە ،\nدورە وڵات و .. سەرەڕۆم .. دڵەکەم ئاوارەیە ،\nمنی ژێر کەپری داڕوخاو ، منی توڕەی لەشەو ئاڵاو ،\nکەسیرەی ژێر بەفری خەمم جلوەم داوە لاسارم\nدێم و دەجم ، دێوانە خۆم ، خەم لەدڵم نابێتەوە\nخاکی بەر پێم ..تارکردوە ، یادگاریم بیر ناجێتەوە.\nهەموو کاتێک لەبیرمە ، هەردو جاوی من بوو بیری منە ، هەناسەمەو لەسینەمدایە ،هیج پێناسەیەک شک نابەم بۆ وەسفی گەورەی دایکم .\nسەرجاوەی هەست و سۆزە ، نوێ بونەوەیە ، ژیانە ، ئەگەر خوای گەورە بۆت بهێڵێت .\nکەسێکت خۆش بوێت ، تاڕادەی شێت بوون ، سور بزانی کەبۆیشت نابێ ، خۆخەڵەتاندنە .\nئەو پانتاییەیە هەتا بۆی بڕۆیت ، هەست بە دووری ناکەیت .\n(جارێ ئاگادار بە خوشکەزاگیان فێڵم لێ مەکە ئەوە دوو پرسیارت هەر ژمارە ١٠ یە ) ،\nئەو بابەتە کەسایەتی داوین خۆیەتی ، بەرامبەر ئەو کەسەی لەهەرزەکاریمدا ، لەوڵات بەڕاستی خۆشم ویست ، هەتا ئێستاش ، منیش ویستم بۆ هاوڕێ بەڕێزەکانم لەیانەی جوانی کوردژین بەڕاستگۆی بگێڕمەوە .\nبەڵێ خۆشەویستیم کردوە .. تاسەر ئێسقان عاشقیش بووم ، بەڵام بابایەکی هەژاری وەک من بەڕاستی خۆشەویستیم کردوە ، جابا خاڵی خۆت بۆت باس بکات :-\nئەو سەردەمە وەکو ئێستا مۆبایل و فەنتاسیا نەبوو ، هەر ڕێگای قوتابخانە بوو ، ئەگەر بتبینیایە ئەویش نەم ئەوێرا قسەی لەگەڵ بکەم ، ئەوەندە شەرمن بووم کەئەجومە بەردەمی لاڵ ئەبووم ،\nبابازی بەسەردا نەیەم ،( هاوڕێیەکم بۆی گێڕامەوە ، کەهاوڕێکەی ئەوێش وەکو من شەرمن بووە ، بەرەو ڕوی کجەکە ڕۆیشتوەو ،کجەکەش بۆی وەستاوەو ، کابرا لاڵ ئەبێت لەشە رما هەرسەیری کجەکەی ،\nکردوەو ، کجی داماویش جاوەڕێ ی ووشەیەکە پێ ی بڵێت ، کابرا زمانی ئەیبڕێ و پێ ی ئەڵێت :-خخخ......ۆۆۆۆ.. تتتت لایە بابڕۆم .)\nهەر نامە نووسین بوو ئەمنوسی و بجوکم ئەکردەوە و لەمەجالێکدا بۆم هەڵ ئەدا ، زۆر جار ئەگەر باران و قوڕ بوایە ، ئەوە فلیمم ئەسوتا ، ئەخوساو ئەویش پێیەکی پیا ئەناو ، ئەو ڕۆژە هەواڵ نەبوو .\nتازە کاغەزو زەرفی نامە نووسین هاتبوو تایبەت بەنامەی خۆشەویستی ملەوەن بوو وڕەسمی دڵێکی تیا بوو تیرێکی بەناوا ڕۆیشتبوو ، ئینجا قەراخەکانی بەگوڵی وردی جوان ڕازابوەوە ،\nلەگەڵ هاوڕێیەکم ئەو لەمن باشتر بوو من زۆر شەرمن بووم ، ئەوەی کەبۆت باس ئەکەم ١٦/ ٣ / ١٩٨٣ یە دانەیەکم کڕی ، شەو جوان نووسیم و ڕازاندمەوە ، باشە ئەم کۆڵان نا ئەوی تر هەرجۆنێ بوو ،\nتۆزێ لێی نزیک بومەوە ، لەو کاتەدا من نامەکەم بۆ ئەو هەڵدا ، ئەو سەردەمە ئەسپ و عەرەبانە هەبوو نەوتیان پێ ئەفرۆشت شانسی من ئەو ڕوی نەهات دانەوێتەوەو نامەکە هەڵگرێتەوە ، جونکە نەوت فرۆشەکە ،\nدراوسێیان بوو ، تایەی عەرەبانە بەسەریا ڕۆیشت ، دووبارە تێکەڵی قوڕو بارانەکەی کردەوە ، زۆربەی نامەکانم کەبەخوێنی دڵم ئەمنوسین ئاوا بەنادیاری ئەمانەوە .\nخوشکەزاگیان ئاوا خۆشەویستیم کردوە ، عاشقیش بووم ، قەدەر دایبڕیمو ، هەتا ئەمڕۆش ئەو عەشقە هەر لەسینەمدایە .\nبەڵێ گریاوم ، بۆ دایکم ، بۆ نیشتیمان ، بۆ کەرکوک ، بۆ خاک ،، بۆ لەدەستدانی هاوڕێکانم ،، بۆ ڕۆحی داوین .\nئێوە هەموو هاوڕێ ی ڕاستەقیەی منن ، هەر پرسیارێکم لێبکەن بەزەحمەتی نازانم لەخزمەتاندام .\nباشە خوشکەزا جوانەکەم .\n[url=][/url]زۆر زۆر داوای لێبوردن ئه‌که‌م له زۆری پرسیاره‌کانم ببوره\nەپرسیارزۆر سوپاس بۆ تۆی بەڕێز خۆشحاڵ بووم بەکانت .\nلله‌کۆتایدا له‌گه‌ڵ ئه‌م گۆرانیه جێت ئه‌هێڵم بمێنیت به خۆشی\nزۆرسوپاس بۆ دیاریەکەت بۆ ئەوگۆرانیە خۆشە یوجین گیان ، کاتێکی شاد..


توشبوانی كۆرۆنا لە جیهاندا 106 ملیۆنی تێپەڕاند - تۆڕی میدیایی خەڵک\nتوشبوانی كۆرۆنا لە جیهاندا 106 ملیۆنی تێپەڕاند\nژمارەی تووشبووان بە ڤایرۆسی كۆرۆنای نوێ (COVID-19) لە جیهاندا، ١٠٦ ملیۆنی تێپەڕاند.\nماڵپەڕی Worldometerبڵاویكردەوە كە تا ئێستا، ١٠٦ ملیۆن و سێ هەزار و ٥٨٥ كەس تووشی كۆرۆنا بوون.\nئامارەكان دەڵێن، تاوەكو ئێستا دوو ملیۆن و ٣١١ هەزار و یەك كەس لە جیهاندا بەهۆی ڤایرۆسەكەوە گیانیان لەدەستداوە و ٧٧ ملیۆن و ٦٤٢ هەزار و ٩٩٧ تووشبوویش لە ڤایرۆسەكە، چاكبوونەتەوە.\nئەوەش بڵاوكراوەتەوە، كۆرۆنا بەتوندترین شێوە كاریگەری كردووەتە سەر ویلایەتە یەكگرتووەكانی ئەمریكا بە جۆرێك تا ئێستا ٢٧ ملیۆن و ٤٠٧ هەزار و ٣٢٤ حاڵەتی تووشبوون بەو پەتایە لەو وڵاتە تۆماركراوە.\nئاماژە بەوەشكراوە لەدوای ئەمریكا وڵاتی هندستان لە پلەی دووەم دێت بۆ رێژەی توشبوون بە پەتاكە بە تۆماركردنی ١٠ ملیۆن و ٨١٥ هەزار و ٢٢ توشبوو.\nبە تۆماركردنی نۆ ملیۆن و ٤٤٩ هەزار و ٨٨ حاڵەت بەڕازیل لە ریزبەندی سێیەمدا دێت.\nئه‌رشیفه‌کان مانگێک دیاری بکه ئازار 2021 (172) شوبات 2021 (1614) كانونی دووه‌م 2021 (906) كانونی یه‌كه‌م 2020 (62)


بە‌ڕێوە‌بە‌ری گشتی كشتوكاڵی ھە‌ڵە‌بجە، سە‌بارە‌ت بە‌ھێنانی ھێزێكی چە‌كدار بۆ سە‌ر بە‌ڕێوە‌بە‌رایە‌تییە گشتییە‌كە‌یان ڕوونکردنەوە دەدات و دەڵێت، سکاڵایان تۆمارکردووە، بەڵام تاوەکو ئێستا بە ئازادی دەسوڕێنەوە.\nستار مەحمود، بە‌ڕێوە‌بە‌ری گشتیی كشتوكاڵی ھە‌ڵە‌بجە لە کۆنفرانسێکی ڕۆژنامەوانیدا (دووشەممە 3-1-2022) ڕایگەیاند، "بەهۆی دروستبوونی کێشەیەکی کشتوکاڵی لە گوندی باخەکۆنی سەربە ناحیەی بیارە لە پارێزگای هەڵەبجە لەسەر پارچە زەوییەک لە نێوان جوتیارانی گوندەکە و خاوەن موڵکێک بەناوی (شازاد کەریم) لەگەڵ ئەوەی لەساڵی 1975 بەشە زەوی جوتیار و خاوەن موڵک جیاکراوەتەوە، بەڵام خاوەن موڵکەکە ئەو بڕیارەی ڕەتکردووەتەوە."\nوتیشی، "لەماوەی ڕابردوودا خاوەن موڵکەکە لەچەندین ڕێگاوە هەوڵی دا کاریگەری لەسەر بڕیارەکانمان دابنێت تا ئەوەی برایەکی هاتە ماڵمان بۆ هەمان مەبەست، بەڵام ئەنجامی نەبوو، چونکە داواکارییەکانیان بەدەر بوو لە یاسا."\nئاماژەی بەوەشکرد، "دوای بێ ئومێد بوون لەو هەوڵانە، لەماوەی ڕابردوودا خاوەن موڵکەکە بە هێزێکی چەکدار و بە جلوبەرگی سەربازییەوە کە ژمارەیان لە 10 کەس زیاتر دەبوو، هێنایەسەر بەڕێوەبەرایەتی کشتوکاڵی هەڵەبجە کە دوو پلەداری سەربازیشیان لەگەڵدا بوو."\nدەشڵێت، "هاتنە ژوورەوە و هەڕەشەیان لێکردم کە دەبێت کێشەکە لە بەرژەوەندی ئەوان یەکلایی بکەینەوە، بەپێچەوانەوە جوتیارەکان دەکوژین."\nباسی لەوەشکرد، "لەدوای ئەوە هەمان هێز هەڵیانکوتایەسەر جوتیارەکانی ئەو گوندە و ئازارێکی زۆریان داون، بۆیە ئێمە پەنامان بردەبەر دادگا و سکاڵامان تۆمارکرد، بەڵام بەداخەوە تاوەکو ئێستا بە ئازادی دەسوڕێنەوە."\nجەختیشیکردەوە، بۆ گەڕانەوەی شکۆ بۆ بەڕێوەبەرایەتییەکەیان داوا لە سەرۆکی حکومەت و جێگری سەرۆکی حکومەت و وەزیری کشتوکاڵ و پارێزگاری هەڵەبجە دەکەن سنورێک بۆ ئەو تاقم و هێزانە دابنێن کە بەناوی پێشمەرگەوە هەڵدەکوتنەسەر خەڵک.


٤٠٠ ئەندامی کۆنگرێس: ئەمریکا نابێت سووریا چۆڵ بکات - Mehr News Agency\nAP ١٣٩٨ Ordibehesht ٣١ ١٣:٤٨\nNews Code 26593\nبە ڕاپۆرتی ئاژانسی هەواڵی مێهر، نزیکەی ٤٠٠ ئەندامی کۆنگریسی ئەمریکا بە ناردنی نامەیەک بۆ دۆناڵد ترامپ سەرۆک کۆماری ئەمریکا خوازیاری درێژەی ئامادەبوونی سەربازیی ئەو وڵاتە لە سووریا و بەرەنگاربوونەوەی گرووپگەلێکی تیرۆریستی بوون کە هەڕەشەن بۆ سەر هاوپەیمانانی ناوچەیی واشنتۆن.\nلە بەشێکی ئەو نامەیەدا کە لە هەژماری فەرمیی "مایکڵ مەک کۆل" نوێنەری ویلایەتی تێگزاس بڵاو بۆتەوە، هاتووە: بەو پێیەی هەندێک لە نزیکترین هاوپەیمانانی ناوچەییمان بەرەوڕووی هەڕەشەن؛ وەک هەمیشە رێبەری و پاڵپشتیی ئەمریکا زەروورییە.\nلەو نامەیەدا کە لە سەر دەستی سناتۆرگەلێکی وەک "جەیمز ڕیچ" و "باب مەنندێز" و هەروەها نوێنەرانێکی وەک "ئێلیۆت ئێنگێل" و "مایکڵ مەک کۆل" ئامادە کراوە، ئیدعا کراوە کە قەیرانی سووریا ئاڵۆزە و رێگەچارەگەلی سیاسی بە تەنیا وەڵامدەر نییە. هەر بۆیە تاقە بژێرەی ئەمریکا پێشخستنی سیاسەتگەلێکە کە پێش بەو هەڕەشەگەلە ڕوو لە زیادبوونانە دەگرێت کە دژی ئەمریکا و ڕژیمی زایۆنین و هەروەها ئاوەها ستراتژییەک پێویستی بە رێبەریی ئەمریکایە.\nئەو نامەیە لە کۆتاییدا بەرتەسک کردنی تیرۆریزمی گرێ داوەتەوە بە گرتنە بەری ستراتژییەک کە پشت ئەستوورە بە فەرمی ناسینی مافی بەرگری لە ڕژیمی زایۆنی، پەرەدان بە گوشارەکان لە دژی ئێران و ڕووسیا و هەروەها بەرزکردنەوەی گوشارەکان لە سەر حزبوڵڵا.


ئەردۆغان: ئەوان دۆلارییان هەیە و ئیمە خودا و گەل – تۆڕی میدیایی خەڵک\n2018/08/11 - 9:13 AM\nرەجەب تەیب ئەردۆغان داوا لە هاوڵاتیانی دەكات، بایەخ بەو هەڵمەتانە نەدەن كە توركیا و ئابورییەكەی دەكەنە ئامانج و رایدەگەیەنێت”گەر ئەوان دۆلارییان هەبێت، ئێمە خودا و گەلمان هەیە”.\nئەم لێدوانەی ئەردۆغان لە میانی وتارێكیدا بوو لە ولایەتی “ریزە”ی باكووری توركیا كە تێیدا بەڵێیندا هەوڵێكی گەورە بۆ پەرەپێدانی وڵاتەكە لەسەر هەموو ئاستەكان بخاتەگەڕ، و ئیستای توركیا لە پێشتر و داهاتووی وڵاتەكەشی لەمڕۆ باشتر بكات.\nسەرۆكی توركیا بە هاوڵاتیانی وڵاتەكەی راگەیاندووە”هەڵمەتێكی بەردەوام هەیە لە دژی توركیا، بۆیە بایەخی پێمەدەن، ئەوەشتان لەیاد بێت گەر ئەوان دۆلارییان هەبێت، ئێمە خودا و گەلمان هەیە”.\nئەردۆغان جەختی لەسەر پێویستی ئارامگرتن و كاركردنی بەردەوام كردبۆوە “لەپێناو هێنانەدی ئامانجەكانیان بۆ ساڵی 2023 كە یادی سەد ساڵەی دامەزراندنی كۆماری توركیایە.\nسەرۆكی توركیا ماوەیەكە گەشتێكی بۆ ژمارەیەك شاری توركیا دەستپێكردووە، ئەمەش لەچواچێوەی هەڵمەتێكیدا بۆ سوپاسكردنی ئەو جەماوەرەی لە هەڵبژاردنی سەرۆكایەتی پێشوودا دەنگیان پێدابوو.\nئەم لێدوانانەی سەرۆكی رەجەب تەیب ئەردۆغان سەرۆكی توركیا لەكاتێكدایە كە لیرەی توركیا بەهۆی سزاكانی ئەمریكا و دروستبوونی تەنگژە لە پەیوەندییەكانی نێوان ئەنقەرە و واشنتۆن، بۆ نزمترین ئاست دادەبەزێت.


پێشینەی مێژوویی “مارا- ساد” – کورد شانۆ | Kurd Shano\nپێشینەی مێژوویی “مارا- ساد”\n– وه‌رگێڕانى: پێشڕه‌و حسێن\nمارکی دو ساد، تەنانەت پێش ئەوەی لە قەڵای “وێنسان” و باستیلی پاریس، زیندانی بکرێت، لە شوێنی نیشتەجێی خۆی لە “لاکۆستێ” دەقی شانۆیی دەنووسی. لە تەمەنی سی و سێ تا چل ساڵی زیندانی، جگە لە هەندێک پەخشان، حەڤدە دەقی شانۆیی نووسی. لە ساڵانی دواتری ژیانیشیدا دوانزە تراژیدیا، کۆمیدیا، ئۆپێرا و نمایشی تاک پەردەیی هۆنییەوە. لە ناو ئەم بەرهەمانەشیدا، تەنیا “چارەڕەشییەکانی هەرزەکاریی” لە ماوەی ساڵانی ئازادی ئەم نووسەرەدا -١٧٩٠ تا ١٨٠١- خرایە سەر شانۆ و یەکسەر ریسوا کرا و دواجاریش کۆتایی بە نمایش کردنی هێنرا.\nلە ساڵی ١٨٠١ ەوە تا ئەو کاتەی لە ساڵی ١٨١٤ دا لە نەخۆشخانەی دەروونی شارنتۆن کۆچی دوایی دەکات، بە زیندانی دەمێنێتەوە. لە نەخۆشخانە ماوەیەک دەرفەتی ئەوەی بۆ دەڕەخسێت بە نەخۆشەکان نمایش بەرهەم بهێنێت و خۆیشی رۆڵی تیادا بگێڕێت. شارنتۆن (بە پێی وەسفی ج. ل. کاسپەر لە بەرهەمەکەیدا بە ناوی “تایبەتمەندییە پزیشکییەکانی فەرەنسا”، چاپی ١٨٢٢، لایپزیک) وەک دامەزراوەیەک چاودێریی خەڵکانی دێوانە یان ئەو کەسانەی دەکرد، کە کۆمەڵگا رەفتارەکانیانی بە پەسەند نەدەزانی. لەم شوێنەدا، ئەو تاوانبارانەیش دەستبەسەر بوون، کە دادگایی کردنیان لە دادگا گشتیەکاندا، پێچەوانەی خواستی جەماوەر بوو، لەگەڵ ئەوانەیشی وا بە تاوانی سیاسی قورس یان پیلانگێڕیی سزادرابوون.\nلە کۆڕوکۆبوونەوە تایبەتییەکانی پاریسدا، بینینی نمایشەکانی ساد لە “حەشارگەی دەرکراوە ئەخلاقییەکانی کۆمەڵگای مەدەنی” چێژێکی نایابی هەبووە. هەڵبەتە ئەگەری ئەوە هەیە ئەم نمایشە ئاماتۆرییانە، زیاتر پشتیان بە دیالۆگ و ستایلە زاڵەکەی ساد بەستبێت: سەرتاپای بەرهەمە شانۆییەکانی هاوتای بوێریی و شیعریەتی دیالۆگەکانی نیین. کەچی لە کتێبی “گفتوگۆی قەشە و ئەو کەسەی لە سەرەمەرگدایە” و بە تایبەتی لە فەلسەفە لە ژووری نووستندا، چەندین دیالۆگی فەیلەسوفانە و شرۆڤەکارانە دەبینین، کە لەسەر زەمینەیەکی زیادەڕەوانەی جەستەیی روو دەدات و ئەمەیش تێگەیشتنی روونی ئەو بەرامبەر بە نمایش دەردەبڕێت. شێوەی دیداریی یان وێنەیی بیروڕاکانی، لە زۆربەی رۆمانە وەسفگەراکاندا، کە ئیتر زۆر واقیعگەرا و ریالیستین، بەرچاو دەکەوێت.\nبەرکەوتنی ساد و مارا، کە بابەتی ئەم تێکستەیە، سەرلەبەر خەیاڵییە و تەنیا پشتی بەو حەقیقەتە بەستووە کە ساد لە مەراسیمی بەخاکسپاردنی مارادا، وتەیەکی پێشکەش کردووە. تەنانەت لەم وتارەشیدا، دیدگای واقیعی ئەم نوسەرە بەرامبەر بە مارا جێگەی گەلێک پرسیارە، لەبەر ئەوەی تەنیا لە پێناوی پاراستنی گیانی خۆیدا ئەو وتارەی پیشکەش کرد؛ ئاخر لەو سەردەمەدا پێگەی لە مەترسیدا بووە و ناوی لە لیستی موسافیرەکانی گیۆتیندا.\nئەوەی هانیدام ساد و مارا رووبەڕووی یەکتر بکەمەوە، بەرهەڵستی نێوان تاکگەرایی زیادەڕەوانە و شۆڕشی کۆمەڵایەتی و سیاسییە. تەنانەت سادیش شۆڕشی بە پێویستییەک دەزانی: چ جای بەرهەمەکانی شۆڕشێکی یەکگرتووە لە دژی چینی گەندەڵی دەسەڵاتدار. بەڵام ئەو خۆی لە شێوە توندویژە باوەکان بەدوور گرت و وەک هەوادارەکانی مۆدێڕنیتەی رێگەی سێهەم، لە هەڵبژاردنی یەکێک لەو دوو رێگا چارە باوە، دوو دڵ بوو. کە ساڵی ١٧٩٠ لە زیندان ئازاد دەکرێت، دەبێتە ئەندام و خزمەتکاری “شورا” و لە بەشی پەیوەندییەکاندا، پۆستێکی فەرمی وەردەگرێت کە سەرپەرشتی کردنی نەخۆشخانەکانە. تەنانەت بۆ ماوەیەک وەک دادوەریش کاری کردووە. بەڵام ساڵانی درێژخایەنی زیندان کاریگەرییان لەسەر جێهێشتبوو: ئەوەبوو بە نامۆیی ژیا و بەستنی پەیوەندی و دۆستایەتی لەگەڵ خەڵکیدا بە ئاستەم بینییەوە.\nبانگەشەی ئەم نووسەرە، لەسەر بنەمای خۆڕاگری بەرامبەر بە زۆردارییەکانی حکومەتی پێشوو، ناتوانین وەک شایەتییەک لەسەر فیداکاری و پاڵەوانییەکانی، بە جددی وەربگرین، چونکە خۆی بە تاوانی ناهاوسەنگی سێکسی، زیندانی کرابوو، نەک لەبەر هۆکاری سیاسی. ئام زیادەڕەوییانە، لە نووسینەکانیدا، جارێکیتر بوونەوە هۆی کەوتنی لە ناو حکومەتە تازەکەیشدا.\nبە شورشگێڕ بینینی خۆی، دەتوانین لەو نامەیەدا ببینینەوە کە ساڵی ١٧٨٣ لە زیندانەوە بۆ هاوسەرەکەی نووسی:\n“باسی ئەوە دەکەیت کە من بیروڕایەکی ناپەسەندم هەیە. ئەم قسەیە مانای چییە؟ ئەوەی وادەزانێت دەتوانێت بیروڕاکانی بەسەر کەسێکی تردا بسەپێنێت، پاک دێوانەیە.\nبیروڕاکانی من دەرهاوێژتەی ئەندیشەکانی منن، بەشێکن لە ژیانم. لە توانای مندا نییە بیانگۆڕم، تەنانەت گەر هێزی ئەوەیشم هەبا، بۆچی دەبوو بیگۆڕم. ئەم شێوە بیروڕایەی تۆ تۆمەتباری دەکەیت، تاکە مایەی ئاسودەیی منە؛ ئەمە سەرجەم زامەکانی زیندانم ساڕێژ دەکات؛ چی تام و لەزەت و چێژی ئەم جیهانەیە فەراهەمی دەکات و لای من بەها و نرخی لە خودی ژیان زیاترە. ئەوە بیروڕاکانم نیین دەبنە هۆی چارەڕەشیم، بەڵکو شێوەی بیروڕای خەڵکییە.“\nزۆر ئاستەمە ساد بە خزمەتکاری بەرژەوەندییە گشتیەکان ببینین. ئەو هەستی دەکرد پێویستە دیدگایەکی ریاکارانە هەڵبژێرێت. لە لایەکەوە، سەبارەت بە ریفۆڕمی بنەڕەتی و ریشەیی هاوڕای مارا یە و لە لایەکیتریشەوە، هەست بە ئیستیبداد و دەوڵەتی تاک حیزبی دەکات. دیدگاکانی دەربارەی دابەشکردنی یەکسان و دادپەروەرانەی سامانە دونیاییەکان نەگەیشتە ئەو ئاستەی دەست لە سەروەت و سامانی تایبەتی خۆی هەڵبگرێت و ئەو کاتەی دەست بە سەر لاکۆستێدا گیرا – پاش سوتاندن و بەتاڵان بردنی – هەروەها بە ئاسانی کۆڵی نەدا.\nتێکستەکانی دوا هەوڵ و پەلەقاژێکانی ئەم نووسەرەن بۆ بەستنەوەی پەیوەندی لەگەڵ مرۆڤایەتی، بەڵام بە تێپەڕینی تەمەن، تا دەهات زیاتر بەناو تەنیایی و گۆشەگیرییدا رۆدەچوو. پزیشکێکی شارنتۆن دەنووسێت: “زۆر جار لە رارەوەکانی نزیک ژورەکەی خۆی دەمبینی بەتەنیا پیاسەی دەکرد. لەسەرخۆ و سەنگین بە جلوبەرگێکی ساکارەوە، هەنگاوی دەنا. هەرگیز نەمبینی لەتەک یەکێک قسە بکات. هەموو جارێک کە بە تەنیشتیدا تێدەپەڕیم سڵاوم لێدەکرد و لە حاڵیم دەپرسی، کەچی ئەو هێندە سارد و فەرمی سڵاوی دەدامەوە، کە مەحاڵ بوو بیر لەوە بکەمەوە قسەیتری لەگەڵ بکەم.”\nرووبەڕووکردنەوەی مارا و ساد لە دوا ساتەکانی ژیانیاندا، لە داهێنانی خۆمە، بەجۆرێک کە وێنەی مارا لەتەک ئەم زەمەنەدا حەقیقی و راستەقینە دەنوێنێت.\nنەخۆشییە پێستیی دەروونییەکەی مارا، لە دوا ساڵەکانی ژیانیدا (میراتی سەردەمانی خۆحەشاردان لە سەردابەکانی شۆڕشدا) ناچاری کردبوو ماوەیەکی زۆر لەناو قوومەیەکی پڕ ئاوی ساردا، خوران و ئاڵۆشی لەشی دامرکێنێتەوە. لە سیانزەی تەمووزی ١٧٩٣ دا، شارلۆت کۆردێ دوای ئەوەی سێ جار لە دەرگای دا، خۆی کرد بە ماڵەکەی مارادا و لەناو قوومەکەیدا دایە بەر زەبری خەنجەر.\nدیالۆگەکانی مارا بە درێژایی نمایش، لە روانگەی مانا و زۆرجار تەنانەت وشە بە وشەی، هەمان ئەو وشانەن کە لە نووسینەکانی بە یادگار ماونەتەوە. ئەوەی دەربارەی قۆناغە جیاوازەکانی ژیانی لەم دەقەدا نووسراوە، بەڵگە و دیکۆمێنتی لەسەرە. لە تەمەنی شانزە ساڵییەوە ماڵی باوکی جێدەهێڵێت، دەست بە خوێندن دەکات لە بواری پزیشکیدا، ماوەیەک لە بەڕیتانیا دەژی و ناوبانگێکی گەورە لە بواری پزیشکیدا بەدەست دەهێنێت، هەرچەندە سەرباری شانازییەکانی ئەو بوارە، بۆ خۆی زانایەک بوو کە بەهەڵە لێی تێگەیشتن. دواتر دەچێتە ریزی خزمەتکارانی شۆڕش و بە داری رەخنەکانی دەکەوێتە گیانی کۆمەڵگا و لەبەر کەلەرەقی و بیروڕا تووندوتیژەکانی دەبێتە قەزاوەگێڕی زۆربەی ئاژاوەکان.\nلە سەرەتاکانی سەدەی بیستەمدا، نووسەرانی وەک رۆزبرۆی، باکس و گووت شاڵک، لە دیدگای تاک ئاڕاستەی مارا تێگەیشتن و سەرنجی هەمووانیان بۆ بنەما سیاسی و زانستییەکانی راکێشایەوە. مێژونووسە بۆرژواکانی سەدەی نۆزدەهەم، هیچ کەسایەتییەکی شۆڕشگێڕی فەڕەنسایان ئەوەندەی مارا بە خوێنڕێژ و بێزەون وەسف نەکردووە. هەڵبەتە ئەمەیش زۆر جێگەی سەرسوڕمان نییە، چونکە دواجار ئەوە بیروڕاکانی ماران مارکسیزم دەخەنەوە، هەرچەندە ئەو کاتەی هێرش دەکاتە سەر ئیستیبداد و دەنووسێت: “دەبێت وشەی ئیستیبداد لە فەرهەنگنامەی ئێمەدا بسڕێتەوە. وەڕس و بێزارم لەوەی پەیوەندی بە ستەمکار و کۆیلەوە هەیە” بیروڕاکانی زیاتر لە ستەم و ئیستیبداد نزیک دەبێتەوە.\nلە روانگەی مۆدێڕنێتەوە، دەبێت ئەوەمان لەیاد بێت مارا یەکێک بووە لەوانەی دەستی لە کێشانی وێنەی سۆشیالیزمدا هەبووە و تا ئێستایش زۆر کەس لەو بیروباوەڕە توندویژانەی تێنەگەیشتوون کە سەبارەت بە چاکسازیی و ریفۆڕمی ریشەیی خاوەنی بووە یان هێشتا کاتیان نەهاتووە. لەم شانۆنامەیەدا، ژاک رۆی کۆنە قەشەم لە ئاستی مارادا داناوە، دەڵێن گوایە لە هاندانی جەماوەر و ئاشتیخوازیی گەرموگوڕانەدا، تەنانەت لە مارایش بەتینوتاوتر بووە.\nئەو حەقیقەتەم لەبەرچاو نەگرتووە کە لە ئەنجامی شێتی دەرئەنجامی ئەشکەنجە، کە لەرێی خۆی بەدەری کردبوو، مارا لە دواهەمین رۆژەکانی ژیانیدا پشتی لە رۆ کردووە، رۆ، یەکێکە لە سەرنجڕاکێشترین کەسایەتیەکانی شۆڕشی فەرەنسا و لەم شانۆنامەیەدا رۆڵی منی باڵا و پاڵەوانێکی کەماڵگەرا دەنوێنێت کە دەبێتە پێوەری بیروباوەڕەکانی مارا.\nهەروەها بۆ وێناکردنی دۆپرێ ی یاریدەری پارتی راستڕەوی ژیرۆندیست، بیرێکی ئازادانەم بەکارهێناوە. لەم شانۆنامەیەدا، رۆڵی نیشتیمانپەروەرێکی پارێزکار، وەکو هەزاران هەزار خەڵکی هاوچەشنی، پێ راسپێردراوە.\nئەو ناچارە رۆڵی مەعشوقی شارلۆت کۆردێ یش بگێڕێت، ئەو رۆڵەی لە حەقیقەتدا موڵکی م. تۆرنلی بوو، ئەو کەسەی کێنی بە نیازی پەیوەندی کردن بە ریزی خانەدانەکان لە کوبلنس جێهێشت. بە سڕێنەوەی ئەو کەسایەتییە بە ئاڕاستەی رۆحیەتی شۆڕش جووڵامەوە؛ لە بارگرژی سەردەمانی شۆڕشدا، کەس لە تۆمەت لێدان و ناوزڕاندندا وردبین نەبوو. بۆ نموونە دۆپرێی داماو، کە شۆڕشگێڕەکان لە کێن، شارلۆت کۆردێیان پێشکەش کردبوو، ناچار بوو سەری خۆی لەبری چاوپێکەوتنێکی کورتیان ببەخشێت.\nلە حەقیقەتدا شارلۆت کۆردێ، کەسی لە رازەکەیدا بەشدار نەکرد. ئەو کە هونەری گۆشەگیریی و دەست لەخۆبەردانی ژیانی لە دونیا بێزراوەکانی دەناسی، خۆی بەتەنیا رێگەی خۆی بڕی و وەک ژاندارک و جودێتی ئینجیل، وێنای پاکیزەیەکی جێهێشت.\n . مارکی ئالفۆنسۆ فرانسوا دۆ ساد، بە فەڕەنسی (Donatien Alphonse François marquis de Sade) لە دایکبووی ١٢ی حوزەیرانی ١٧٤٠؛ کۆچی دوایی: ٢ی کانونی یەکەمی ١٨١٤ (نوسەر و فەیلەسوفی فەڕەنسی)، لە بنەماڵەیەکی خانەداندا، چاوی بە ژیان هەڵهێنا. لە تەمەنی ١٤ ساڵیدا ناوی لەو قوتابخانەی سەربازییەدا تۆمار کرا، کە بنەماڵە خانەدانەکان ناوی کوڕەکانیان تیادا تۆمار دەکرد. لە تەمەنی ١٧ ساڵیدا بەشداری جەنگ دەکات لە دژی پرۆس. لە ژیانی سەربازیشیدا پەیوەندی لەگەڵ ئەکتەرەکان خۆش بووە، ئیتر باوکی بە نیەتی کۆتایهێنان بەم پەیوەندیانەی، ناچار بە هاوسەرگیریی دەکات. ساد، گەلێ هەوراز و نشێوی تەی کرد. چەندین جار بە تۆمەتی هەتیوبازی (لواط) خرایە زیندانەوە و دوو جار لە سەرپەڕاندن بە گیۆتین رزگاری بوو. هەرچەندە ٣٠ ساڵی تەمەنی لە زینداندا تێپەڕاند، کەچی لە تەمەنی ٧٤ ساڵیدا کۆچی دوایی کرد.\nساد گەلێک کتێبی نووسی و رۆمانی ژۆستین یەکێکە لە بەرهەمە بەناوبانگەکانی. زاراوەی سادیسم لە ناوی ئەم نوسەرەوە وەرگیراوە. لە حەقیقەتدا، فەلسەفەی ساد باوەڕبوونە بە پەیوەندی سێکسی ئازاد و مەیلی ئازاردانی سێکسی. لە فەڕەنسای ئەو سەردەمەدا، ئەم روانگەیە رەخنەی زۆری لێ گیرا. لە دونیای ئەمڕۆدا، بە جۆرە نەخۆشی یان تایبەتمەندییەکی کەسی ئەژمار دەکرێت کە سەرباری مەیلی ئازاردانی سێکسی، مەیلی ئازاردانی جەستەیی و دەروونی ئەوانیتریش دەگرێتەوە.\nسەبارەت بە ناساندنی وەک نەخۆشی یان وەک تایبەتمەندیی تەماشاکردنی ئەم جۆرە رەفتارە بێشەرمانەیە، چەندین راوبۆچوونی جیاواز هەیە و تا نوکەیش جێگەی باسی فەیلەسوف و دەروونزانەکانە.\nقسە کردن لەسەر ساد پێویستی بە لێکۆڵینەوەی زیاترە تا بگەینە ئەوەی بڵێین ئەو زینای لە داوێنپاکی پێ باشتر بووە. بۆ گەیشتن بەم ئامانجە دەبێت بگەڕێینەوە بۆ سەدەی هەژدەهەم، لەو سەردەمەدا گەڕانەوە بۆ سرووشت و هەڵاتن لە پەیمانە کۆمەڵایەتییەکان جۆرە بەخششێکی فەلسەفی بوو کە لە جان جاک رۆسۆدا بە شێوەیەکی هێمنانە و لە مارکی دو ساد دا بە شێوەیەکی زیادەڕەوانە گەشەی سەند.\nساد بە مەبەستی تێکشکاندنی مەزهەب هێرش دەکاتە سەر داوێن پاکی و پاکیزەیی، تەجەلای ئەمەیش لە کتێبی فەلسەفە لە ژوری نووستندا، کە لە ساڵی ١٧٩٥ دا نووسرا، بە ئاشکرا دەبینین. ئیتر دەکەوێتە جەنگی ئەشقەوە بۆ ئەوەی هەر جۆرە پەیوەست بوون و پەیمانێک بشکێنێت و مەیلی سێکسی بە بڵندتر لە ئەشق دەزانێت.\nروشن اکتبر 26, 2021 توسط kurd shano\nمطلب قبلیشانۆی کوردی لە “پێشانگەی نێودەوڵەتیی شیکاگۆ 1893″دا\nمطلب بعدیتندیس ویژه سالانه انجمن منتقدان تئاتر عراق به هنرمند پانتومیم کار ایرانی «ساسان قجر»


2019-09-23 [01:29 AM]\nله دیدارێكی سەرۆکی حکومەتی هەرێمی کوردستان و شاندێکی سەربازی ئەمەریکی، جەخت له گفتوگۆکانی نێوان هه‌رێم و به‌غدا كرایه‌وه و چارەسەرکردنی هەموو کێشەکان لە سەر بنەمای دەستوور .\nرۆژی دووشەممە 2019/9/23 مەسرور بارزانی سەرۆکی حکومەتی هەرێمی کوردستان پێشوازی لە شاندێکی سەربازی ئەمەریکی کرد بە سەرۆکایەتی جەنەراڵ گریگۆری کرودەر.\nلە دیدارەکەدا کە شۆڕش ئیسماعیل وەزیری پێشمەرگە و ستیڤن فەیگن کونسوڵی گشتی ئەمەریکا لە هەولێر ئامادەی بوون، گفتوگۆ دەربارەی دوا پەرەسەندنەکانی عێراق و ناوچەکە کرا، بەتایبەتی هەماهەنگی بۆ رووبەڕووبوونەوەی هەڕەشەکانی داعش.\nسەرۆکی حکومەتی هەرێمی کوردستان سوپاسی هێزەکانی ئەمەریکا و هاوپەیمانانی بەگشتی کرد بۆ هاوکارییەکانیان بۆ هێزی پێشمەرگە و ئاماژەی بە هەماهەنگی باشی نێوان هێزی پێشمەرگە و هێزە عیراقییەکان کرد بۆ رووبەڕووبوونەوەی هەڕەشەکانی داعش.\nلە بارەی پەیوەندی لەگەڵ حکومەتی فیدراڵیش جەختی لەوە کردەوە کە گفتوگۆکانمان لە سەر چەندین ئاست بەردەوامە بۆ چارەسەرکردنی هەموو کێشەکان لە سەر بنەمای دەستوور . گوتیشی گەیشتن بە رێککەوتن لە بەرژەوەندی هەموو خەڵکی عێراقە .


دادپەروەری لەكوردستان نییە\nدرێژەكێشانی پەتای كۆرۆنا، دابەزینی نرخی نەوت، كەمبوونەوەی سەرچاوەی داهات سێ تەحەددای گەورەی بەردەم هەرێمی كوردستان و هەموو جیهانن.\nلێرە باسی دۆخی هەرێمی كوردستان دەكەین كە چۆنە. ئەركی بەڕێز سەرۆكوەزیرانی هەرێمی كوردستانە لە بابەتی داهاتدا دادپەروەری دروستبكات و هەر شوێن و لایەك تەنیا حەقی خۆی وەربگرێت.\nهەرێمی كوردستان دوو سەرچاوەی سەرەكی داهاتی مانگانەی هەیە، لە كۆی داهاتی مانگانەی هەرێمی كوردستان، 43%ی لە بەغدا دێت، 57%ی لە داهاتی نەوت و ناوخۆ دابیندەكرێت. داهاتی هەرێمی كوردستان خۆی لە ترلیۆنێك و 50 ملیار دینار دەدات. 894 ملیار دینار بۆ مووچەیە و 66 ملیاریش خەرجی مانگانەی حكومەت و پڕۆژەكانە.\nداهاتی هەرێمی كوردستان لە دوای 2003ەوە بەگوێرەی پێوەرێكی ئەمریكی 43% لە داهاتی هەرێمی كوردستان بۆ سنووری ژێر دەسەڵاتی یەكێتی نیشتیمانی كوردستان دەبێ و 57%ی بۆ ناوچەی ژێر دەسەڵاتی پارتی دیموكراتی كوردستان.\nئەم پارەیە بو مووچە و خەرجی دامەزراوەكانی حكومەت و پڕۆژەكان و . هتد. بەڵام ئەمە نادادپەروەرییەكی زۆری تێدایە، چونكە ئامارەكان ئەمە ناڵێن و ناكرێ بەو پێوەرەی ئەمریكا لە 2003ێ دایناوە ئیستاش پێیەوە پابەند بین و لەسەری بڕۆین.\nفەرموون ئەمە داتای فەرمی دەستەی ئاماری هەرێمی كوردستانن، كە دەستەكە بەشێكە لە وەزارەتی پلاندانان و دەیسەلمێنێ كە بە هەموو پێوەرێك نابێ داهاتی كوردستان بەوشێوەیە دابەشبكرێت.\nداهات دەبێ بەگوێرەی ژمارەی دانیشتووان و بە دادپەروەرانە دابەشبكرێت. لەساڵی 2019 ژمارەی دانیشتووانی هەرێمی كوردستان ، شەش ملیۆن و 33 هەزار و 814 كەسن.\nهەردوو پارێزگای سلێمانی و هەڵەبجە (2221622 - دوو ملیۆن و 221 هەزار و 622 كەسن) دەكاتە 36.8%ی دانیشتووانی هەرێمی كوردستان، كەچی تائێستا 43%ی داهاتی هەرێمی كوردستان دەدرێتە سنووری ئیدارەی سلێمانی كۆن، كە مانگانە دەكاتە 451 ملیار و 500 ملیۆن دینار، واتە 6.2%ی داهاتی هەرێمی كوردستان بە زیادەوە بۆ ئەوێیە.\nبەڕێز نێچیرڤان بارزانی لە مانگی نیسانی 2018 كە ئەوكات سەرۆكوەزیرانی هەرێمی كوردستان بوو، لە سلێمانی گوتی پارەی كوردستان ئێستاشی لەگەڵ بێ دەكرێتە دوو بەش و بەشی سلێمانی هەموو مانگێ دێت.\nخەڵكی سلێمانی حەقی خۆیەتی بپرسێ كوا ئەم پارەیە؟ چی لێدێت؟ لە چ خەرج دەكرێت؟ تەنیا بو مووچە مانگانە 374 ملیار دینار رەوانەی سلێمانی دەكرێ؟ 77 ملیار و 500 ملیۆن لەبەردەستی ئیدارەی یەكێتییە، بەناوی ئیدارەدان و پڕۆژە خەرجی دەكەن. ئەمە تەنیا پارەیە كە دیارە، ئەی ئەوانەی لە گومركەكان و رێگەی دیكە دەبردرێت و دیار نییە!\nبەڕێز مەسروور بارزانی، سەرۆكوەزیرانی هەرێمی كوردستان، وەك ئەندام پەرلەمانێك داوا لە بەڕێزتان دەكەم داهاتی هەرێمی كوردستان بە دادپەروەرانە دابەشبكرێت و دینارێكی زیادە نەدرێتە هەولێر و دهۆك و سلێمانی و هەڵەبجە، هەر یەكە و حەقی خۆی وەربگرێت.\nژمارەی دانیشتووانی هەردوو پارێزگای هەولێر و دهۆك (3812192 - سێ ملیۆن و 812 هەزار و 192 كەسن) واتە 63.2% نەك 57%، كە لە 2003ەوە بەوشێوەیە خەرج دەكرێت.\nسەرۆكی حكومەت دەبێ ئەوە رەچاو بكات كە زۆرترین داهاتی هەرێمی كوردستان لە هەردوو پاریزگای هەولێر و دهۆكە، كەچی سلێمانی دەوڵەمەندترین پارێزگای هەرێمی كوردستانە، 8.7%ی خەڵكی پارێزگای دهۆك هەژارە و رێژەی هەژاری لە سلێمانی 4.5%.ە.\nبەڕێز سەرۆكی حكومەت بەگوێرەی داهاتی باج بۆ 2019 لە هەرێمی كوردستان (627 ملیار و 424 ملیۆن دینار) بوو هەردوو پارێزگای سلێمانی و دهۆك بە نموونە وەردەگرین. سلێمانی دوو ملیۆن و 222 هەزار و 622 كەسە و كەمترین رێژەی هەژاری لەوێ تۆماركراوە، واتە بازاڕەكەی، ژیانی خەڵكەكە، جموجۆڵی بازرگانی، خەرجی تاك و خێزان زۆر زیاترە لە پارێزگایەكی وەك دهۆك، كەچی لە 2019 باجی ژیر دەسەڵاتی یەكێتی تەنیا 140 ملیار و 637 ملیۆن دینارە. بەڵام پارێزگای دهۆك كە ژمارەی دانیشتووانی ئەو پارێزگایە ملیۆنێك و 600 هەزار كەسە و زۆرترین هەژاری تێدا تۆماركراوە و كەمترین بازاڕ و بازرگانی و كۆمپانیا و كارگەی تێدایە، كەچی 130 ملیار و 858 ملیۆن دینار باجی هەبووە. مەعقولە تەنیا 10 ملیار جیاوازی هەبێ؟ لەنێوان ئەو دوو پارێزگایە؟\nپێویستە سەر لەنوێ بە مەسەلەی داهات و چاكسازی لە داهات و خەرجیدا بچینەوە، بەشێوەیەك هەموو كەس و لایەك هەست بە دادپەروەری بكات. داهاتی ئەم هەرێمە بو خەڵكی هەرێمی كوردستانە، بەڵام چیدیكە نابێ رێگەبدرێت وەك ئەوەی ئێستا هەیە خەرج بكرێت و دابەشبكرێت.\n1 بەکارهێنانی کارتی کوژەک\n2 پرۆژەکەی بەرهەم ساڵح دو ئیدارەیی لەکوردستان زیندو دەکاتەوە\n3 کێ ئامادەیە خۆی پیاوخراپ بکات؟\n4 4 مانگ بەملیارێک دۆلار\n5 پارتی ناچارە رێگەی یەکەم هەڵبژێرێ\n6 نامەی بەرهەم ساڵح بۆ بارزانی


◄ نتیجه: Found 200, page 1 of 20 Items per page: 🗐 1 🗐 5 🗐 10 🗐 25 🗐 50 🗐 100\n✌ ئارال عومەر (باهۆز ئامەد) شەهیەل\n📅 زمان اضافه کردن Oct 16 2019 1:16PM\n👁 اێ بەخشە 2,476 گل سئرکریائە(دێینە)\nناسناو: باهۆز ئامەد ناو و پاشناو: ئارال عومەر نا [ فرەتر(ویشتر)... 👁] ✖ ✖ 0 3 ✔ 94% ✍ ج.ع.ئـ. 16-10-2019 13:16:46\n✌ ئارەزوو ئادکۆزاڵ (ڤیان ئامەد) شەهیەل\n📅 زمان اضافه کردن Jun 18 2016 5:20PM\nناوی ڕێکخراوەیی: ڤیان ئامەد ناو و پاشناو: ئارەزوو [ فرەتر(ویشتر)... 👁] ✖ ✖ 0 0 ✔ 82% ✍ س.ئـ. 18-6-2016 17:20:06\n✌ ئاگر ئامەد (ئامەد) شەهیەل\n📅 زمان اضافه کردن Jun 20 2016 12:21AM\nناوی ڕێکخراوەیی: ئاگر ناو و پاشناو: ئاگر ئامەد ن [ فرەتر(ویشتر)... 👁] ✖ ✖ ✖ 0 0 ✔ 70% ✍ س.ئـ. 20-6-2016 0:21:49\n✌ ئاگر ئامەد (زووهات) شەهیەل\n📅 زمان اضافه کردن Nov 18 2019 10:29PM\n👁 اێ بەخشە 1,455 گل سئرکریائە(دێینە)\nئاگر ئامەد (زووهات)، لە گوندەکانی سەر بە گرێ سپی، [ فرەتر(ویشتر)... 👁] ✖ ✖ 0 2 ✔ 80% ✍ ب.ج. 18-11-2019 22:29:44\n📄 ئامەد بەشآبیەل\nتەلەڤزیۆن [ فرەتر(ویشتر)... 👁] ✖ ✖ 0 0 ✖ 58% ✍ هـ.ب. 22-5-2010 22:18:34\n🚼 ئامەد نۆمەل کؤردی\n📅 زمان اضافه کردن Dec 21 2010 3:03PM\n👁 اێ بەخشە 9,323 گل سئرکریائە(دێینە)\n... [ فرەتر(ویشتر)... 👁] ✖ ✖ ✖ 0 3 ✔ 60% ✍ هـ.ب. 21-12-2010 15:03:23\n🔤 ئامەد واژەل واصطلاهەل\n👁 اێ بەخشە 3,135 گل سئرکریائە(دێینە)\n... [ فرەتر(ویشتر)... 👁] ✖ ✖ ✖ 0 0 ✔ 72% ✍ هـ.ب. 10-1-2011 14:28:46\n👁 اێ بەخشە 5,405 گل سئرکریائە(دێینە)


بزانە لە شەش مانگدا چەند ئۆتۆمبێل لە کامێرایان داوە؟\nبەپێی ئامارێکی بەڕێوەبەرایەتی هاتوچۆی هەولێر لە شەش مانگی سەرەتای ئەمساڵدا 523 ڕوداوی هاتوچۆ رویانداوە و بەهۆیەوە 85 هاوڵاتی گیانیان لەدەستداوە و 535 کەسیش برینداربوون، هەروەها نزیکەی 150 هەزار سەرپێچی لە کامێراکانی هاتووچۆى هەولێر تۆمار کراون.\nفازڵ حسێن، وتەبێژی پۆلیسی هاتوچۆی هەولێر ڕایگەیاند: “لە ماوەى شەش مانگى ڕابردوودا 523 ڕوداوی هاتوچۆ رویانداوە، کە 86 ڕوداویان بەهۆی ماتۆڕسکیلەوە بوون، لە کۆی ڕوداوەکان 85 هاوڵاتی گیانیان لەدەستداوە و 535ی دیکەش برینداربوون”.\nوتەبێژی هاتوچۆی هەولێر وتیشی، لەو شەش مانگەدا نزیکەی 370 هەزار سەرپێچی تۆمارکراون کە 149 هەزار و 97 سەرپێچییان کامێراکانی هاتووچۆن و 202 هەزار و 682 سەرپێچیشیان جۆراوجۆرن، هەوروەها لەو ماوەیەدا 621 ئۆتۆمبێل و 191 ماتۆڕسکیل دەستیان بەسەردا گیراوە.\nهەر بەپێی ئامارەکەى هاتووچۆى هەولێر، دوو هەزار و 260 شۆفێر سزای ماددیان بەسەردا سەپێنراوە، هەروەها هەزار و 895 شۆفێریش بەهۆی نەبوونى مۆڵەتى شۆفێرى و شێوازی مۆڵەتی گشتی و تایبەت و لێخوڕین بە سەرخۆشی و ساختەكاریی بەڵگەنامەكانی هاتوچۆ سزادراون.\n21:08 سێ شه‌ممه 03 ئادار 2020\nتویتەر کارمەندانی ناچار دەکات لە ماڵەوە کار بکەن


دەزگایەکی توێژینەوە: داعش چەک دروست دەکات کە لە ئاستی چەکی لەشکری وڵاتانە\nدەزگای توێژینەوەی تایبەت بە پـڕچەکـکردن لە شەڕەکاندا ناسراو بە Conflict Armament Research دەڵێت داعش چەک دروسـتدەکات کە لە ئاستی ئەو چەکانەیە لەشکری وڵاتان هەیانە.\nدەزگاکە کە بنکەکەی لە بەریتانیایە، ئەمڕۆ چوارشەممە ڕاپـۆرتێـکی لەم بارەیەوە بڵاوکردەوە و تیایدا دەشڵێت داعش بە هەمان شێواز و هەمان پـێوەر چەکەکانی لە سوریا و عێراق دروسـت دەکات، لەوانە ڕۆکێت و گولـلە خومپارە.\nباس لەوەش دەکات داعش زنجیرەیەک ڕێگەی بەهێزی هەیە بۆ بەدەسـتهێنانی کەرەستەکان کە لە تورکیاوە دەیانهێنێت. ئەو چەکانەشی لێـیان دروست دەکات هێندە وردەکاریـیان تیاداکراوە کە ناکرێت بە چەکی دەسـتکردی خۆماڵی یان سەرەتایی ناودێربکرێن.\nتوێژەرەوانی دەزگاکە لە مانگی ڕابردوو سەردانی 6 شوێنی دروسـتکردنی چەکی داعشیان کردووە لە ڕۆژهەڵاتی شاری موسڵ، بۆیان دەرکەوتووە داعش بە شێوازێـکی ئاڵۆزی پـیشەسازی و لە یەک ناوەندەوە چاودێری و سەرپەرشتی دروستکردنی چەکەکان و چۆنیەتی عەمبارکردنیان کردووه.\nدەشڵێن داعش بەر لە هێرشی سەر موسڵ دەیان هەزار ڕۆکێت و گولـلە خومپارەی دروسـتکردووە.\nکاوە عومەر پەیامنێری بەشی کوردی دەنگی ئەمەریکا دوو هەفتە لەمەوبەر وێنەی کۆمەڵێـک لەو چەکانەی داعشی بۆ ناردین کە تیایدا نیشان دەدرێت بە هاوشێوەی دەزگای پـیشەسازی لەشکری سەردەمی ڕژێمی سەدام حسێن (هيئة التصنيع العسكري) لەسەر گولـلە خومپارەکان نووسرابوون.\nچەکی دەسـتکردی داعش